Udal Gobernuaren Oharra; EH Bilduri erantzunez, COVID-19ko krisiaren ondorioz herritarrek pairatu behar dituzten ondorio ekonomikoei buruz hartu beharreko neurriei buruzkoa - - Plaentxia.eus\neajsoraluze 2020-04-05 09:56\nUdal Gobernu Taldeak (EAJ-PNV eta PSE-EE) ondorengo zehaztapenak egitea nahi ditu EHBilduk apirilaren 2an argitaratutako oharrari dagokionez. Ohar horretan Soraluzeko Udalari eskatzen dio neurri batzuk har ditzala koronabirusaren ondorioz Alarmako Egoerak herritarrengan izaten ari diren ondorio ekonomikoak arintzen laguntzeko:\n1.- Gobernu Taldetik eskerrak eman nahi dizkiogu EHBilduri apirilaren 2an argitaratutako prentsa-oharrean egindako ekarpenengatik, komunikabideetan argitaratu eta hurrengo egunean iritsi zitzaizkigunak. Hau da, udalak (denok bait gara, baita EHBildu ere) COVID-19 birusak sortutako krisiaren ondorioz egoera arintzeko neurri fiskalak aplikatzea aztertzen ari denean. Eskerrik asko, zuen ekarpenak kontuan izango ditugu.\n2.- Aurrekoa esanda, ez zaigu egokia iruditzen, herri partaidetza behin eta berriz ahotan darabilen alderdiak, Gobernu Taldeari bere ekarpenak eta proposamenak bidaltzea, prentsan eta sare sozialetan argitaratu eta hurrengo egunean (guri apirilaren 3an bidali zizkiguten). Are gehiago, jakinda, Ogasun Batzordea dela, hartu beharreko neurriak adosteko gai horiek eztabaidatu behar diren lekua, oraindik egin ez dena. Zergaitik? Ez dagoelako prestatuta beharrezko dokumentazio ekonomiko guztia, hartu beharreko neurriak martxan jartzeko zer baliabide ditugun jakiteko aukera emango diguna.\nUlertzen dugu eta bat gatoz EH Bilduk gaur egungo egoeraren aurrean duen kezkarekin, eta are gehiago, bere bozeramaileak zalantzak izatea konfinamendu-aldi honetan udalean aurrez aurreko bilerak egitea komeni den ala ez, baina uste dugu, bere benetako borondatea gurekin adostea izan balitz, bide askotatik helaraz ziezazkigukeela (posta elektronikoa, whatsapp, eta abar), eta bilera hori aurrez aurre ez egitea ere plantea zitekeela (bideoa dei bitartez edota beste komunikazio bide batzuk erabiliz.)\nUdalak, gaur egun, ez du erabakirik orain arte hartu; izan ere, gobernu-talde honek uste izan du, izan ditzakegun desberdintasunak alde batera utzita, onena zela denok batera eta beharrezko datuak esku artean edukita egoera honi aurre egitea. Baina, ikusten dugunez, EHBildurentzat lehentasuna ez da izan krisi honi irtenbide bateratuak bilatzea, baizik eta herritarrei beren proposamenak helaraztea, udaletxea osatzen dugun alderdiekin adostu gabe. Eta hori hauteskundeak atzeratu egin direla eta, oraingoz, ez dagoela datarik horretarako.\n3.- Lehenengo puntuan esan dugun bezala, kontuan izango ditugu EH Bilduk egiten dituen ekarpenak eta planteamenduak, eta, haiek erabili duten bide berdinak erabiliz, prentsa-oharrak eta komunikatuak, eskatu nahi genieke esan diezagutela nondik ateratzea pentsatzen duten dirua, planteatzen dituzten neurri ekonomikoak aplikatzeko. Izan ere, hori da oraindik egin ez den bilera horretan aztertu beharreko beste gai bat. Une honetan udal-mailan dauden lehentasunak aztertzea eta guztien artean adostea, ikustea zer proiektu eta/edo inbertsio ez diren premiazkoak, eta, beraz, horiek ez egitea, eta proiektu eta/edo inbertsio horien dirua erabiltzea krisi honetan Soraluzen itxi beharra izan duten saltokiei, tabernei, jatetxeei eta abarrei laguntzeko baita egoera latz hau pairatzen duten herritarrei ere.\nAztertu beharko da, zein zergatan ordainketak atzeratu daitezkeen eta eman ez diren zein zerbitzutan egin daitezkeen ordaindutako zenbatekoen itzulketak. Azken batean, denon artean adostea, zer neurri hartu behar diren etorkizunean guztiok argi izan dezagun, zer proiektu eta/edo inbertsio egiteari utziko diogun eta zergatik.\nBukatzeko, esan Gobernu Talde honek oso argi duela zeintzuk diren une honetan udal mailan dauden lehentasunak eta horregatik, beharrezkoak diren ahalegin guztiak egingo dituela krisi honetatik denok batera ahalik eta modurik egokienean ateratzeko. Egoerak hala eskatzen du, eta uste dugu ez dela unea banakako "dominak zintzilikatzen" saiatzeko. Soraluzek premiazko ekintza-plan bat eskatu du, eta Gobernu Taldetik gure esku dagoen guztia egingo dugu plan hori abian jartzeko.


Oroitzene AEK, astelehenetik euskara gosea dutenen zain : Oarsoaldeko Hitza\nOroitzene euskaltegiaren ataria.\n‘Normaltasun berrira’, edo dena delakora beste urrats bat. Lezoko Oroitzene AEK-ko kideek iragarri dute astelehenean (ekainak 1) ateak zabalik izango dituztela euskara gose direnentzat. Aurrez aurreko artapenari ekingo diote. Abisua: hara joateko aldez aurretik txanda eskatu behar da, 943 51 91 44 edo 607 59 88 71 telefono zenbakietara deituz (honetan Whatsappa erabil daiteke). Banan-banako tutoretzak egiteko aukera izango da aldi berean.\nOroitzeneko lagunek balioan jarri dute itxialdia bitartean ikasleek nahiz irakasleek egin duten lana. Izan ere, euskara ikasteko prozesuari eutsi diot, oso kontrako baldintzetan. “Doakiela gure txalorik eta miresmenik handiena haiei”, esan dute euskaltegikoek


Silvestre Revueltas - Wikipedia, entziklopedia askea.\nDurango, 1899ko abenduaren 31\nMexiko Hiria, 1940ko urriaren 5a (40 urte)\nDaniel Ayala Pérez (en)\norkestra zuzendaria, musikagilea, musikologoa eta soinu banda konpositorea\nSilvestre Revueltas (Santiago Papasquiaro, Durango, Mexiko, 1899ko abenduaren 31 - Mexiko Hiria, Mexiko, 1940ko urriaren 5a) mexikar biolinista eta musikagilea izan zen.\nMexikon egin zituen ikasketak, eta geroago, Estatu Batuetan. 1929. urtean Mexikoko Orkestra Sinfonikoko zuzendari-laguntzaile izendatu zuten. Biolin eta ganberako musika irakasle izan zen Mexikoko Kontserbatorioan.\nRevueltasen musika hunkigarria eta adierazkorra da, eta herri-musikaren mamia adierazten du. Lan aipagarriak dira: poema sinfonikoak, Esquinas (1930), Colorines (1932), Janitzeo (1933), Sensemayá (1938); balletak, El renacuajo pescador (1935) eta La coronela (1939); Federico García Lorcarengan oinarritutako Homenaje a García Lorca (1935) eta 7 canciones de García Lorca (1938); filmetarako musika, harizko tresnetarako kuartetoak eta kantuak.\nWikimedia Commonsen badira fitxategi gehiago, gai hau dutenak: Silvestre Revueltas


Tosepan 3.1 - Garaigoikoa\nHasiera » Tosepan » Tosepan 3.1\nAurten ez naiz joan Tosepanera, aurreko bi aldietan ez bezala (Tosepaneko kronikak hemen). Baina Onintza Legorburu lankidea bai joan da. Eta podcast batzuk egin ditu, bere begiradatik eta bere min eta pozetatik. Eta oso identifikatuta sentitu naiz berarekin eta, horregatik, erabaki dut blogera ekartzea berak egindako podcast laburrak. Baina blog honetan testuaren zaleago garenez, ba podcastak barik, euren transkripzioa ekarri dut lerrootara. Entzun nahi badituzue, Emuneko blogean daude entzungai.\n25 ordu. 25 ordu pasa behar izan dira, Arrasaten irten, eta Tosepanera iristeko. Mexiko hirian lur-hartu dugu, gaueko 20:00ak aldera. Ilun dago, baina zarata da nagusi, bizitza. Lur hartu, migrazioko kontuak egin, eta gauza garrantzitsuei heldu diegu; 25 orduko bidaia baten ostean garrantzitsuena denari, alegia. Kanpora irten eta zigarroa piztea izan lehen lana, “kalada” luzea; 25 ordu erretzeke dagoenaren tamainakoa.\nParean kotxeen joan etorria. Kotxe handiak, Hollywood-eko pelikuletan aberatsek erabiltzen dituztenen parekoak. Harritu egin gaitu kotxeen tamainak, eta glamourrak, zergatik ezkutatu. Ameriketako Estatu Batuetan kokatzen baikenituen horrelako kotxeak, goiko bizilagun aberatsenarenean, eta ez Mexikon. Minutu gutxira, Tosepandik etorri dira gure bila. Kotxeak ez dauka horrenbeste glamour, baina “pickup” estiloko kotxe handi bat da, eta honek ere, Amerketako Estatu Batuak gogorarazi dizkigu. Mexikar baino, Chicano sentipenarekin egin dugu Mexiko hiritik Tosepanerako bidaia.\nGlamour, kotxe eta “pickup”-en artean, harrigarria da, 7 miloi pertsona inguruk jatorrizko hizkuntzaren bat hitz egiten duten herrialdean, ez dugula gaztelania ez den beste hizkuntzarik entzun, ezta irakurri ere. Aireportuan gaztelania da nagusi, baita Cuetzalango kaleetan ere. Nahiz eta, igandea izaki, Cuetzalango merkatura joan gara, turista onenen pare. Merkatuan baserritarren artean, eta helduenen artean, Nahuatl hizkuntza ere entzun ahal izan dugu. Merkatua, zaharrak eta baserritarrak… Ezaguna egiten zaigu kontua, ezta? Hemen ere, zakurrak ortozik.\nHizkuntza izan liteke, barea, mugitua, mugatua, azkarra, deserosoa, txikia, handia, edota baita, amaiezina ere. Urak, eta zehazki itsasoak, ezaugarri horiek guztiak ere barnebiltzen ditu. Poesian eta baita prosan ere, ura, malkoak, itsasoa… erregistro erabiliak izan dira. Ezta oso originala hortaz, itsasoarekin metaforak sortzea. Baina baliagarria da, eta gauzak baliagarriak direnean, ez aldatzearen aldekoa naiz ni. Ni baino dezente lehenago, Gabriel Aresti poetak hizkuntza eta itsasoaren arteko lotura edo konparaketa egin zuen. Horren arabera, euskara putzu sakon eta ilun bat zen, baina guri esker, itsaso urdin bilakatu omen zen. Ideia benetan eztabaidagarria da honakoa, hala ere, ez gara orain horretan sartuko.\nBaina itsasotik urrun gaude hemen, Cuetzalango mendiek badute handitasuna, baina itsasotik urrun aurkitzen dira. Hala, nola azaldu itsasoa sekula ikusi ez duen bati, zein den itsasoaren handitasun eta edertasuna? Nola azaldu itsasoaren, eta gure itsaso partikularraren, hau da, hizkuntzaren handitasun eta sakontasuna ezagutzen ez dutenei, bertaratzeko nahia, bertan etengabeko bainuak hartzekoa? Hortxe egongo litzateke gakoa, izan Euskal Herrian eta baita, Tosepanen ere. Kasu honetan bereziki Tosepanen; hizkuntzaren ezagutza ezinbestekoa baita, hizkuntza ez dadin museorik dotoreneetako\npieza batean bilakatu. Ezberdintzen gaituzten gauza ugari dauzkagu, eta horiei buruz ere hitz egingo dugu, baina\nbatzen gaituztenak ere badira, itsaso zabal batek banatzen baldin bagaitu ere.\n“Herria da gorputza, hizkuntza bihotza”. Gorputzaren zentroan kokatzen zuen, hortaz, Urepeleko artzainak hizkuntza. Ez buruan, ezta eskuetan, ez eta ezpainetan ere… bihotzean kokatzen zuen, gorputzaren ardatzean, epizentroan. Baina nik esaterako, oso urrun sentitu izan ditut hizkuntza eta gorputza nire bizitzan. Bi elementuak apartekoak bailiran jardun izan dut urte askoan; hizkuntza gorputzean sortuko ez balitz bezala, eta gorputzak hitz egingo ez balu moduan. Gorputzari entzungor.\nHizkuntza eta generoaren inguruko formazio saio bat gidatzeko aukera izan genuen pasa den asteazkenean. Emakumeak ginen parte hartzaile guztiok, eta adin berdintsukoak. Emakume eta euskaldun bai, baina zuri ere banaizen neurrian, lehenengo nire “speech-a” jaurti, eta ondoren, zabaldu zen galdera, hausnarketa eta hizketaldirako tartea. Eta egiari zor, nahiz eta topiko bat izan, nik esandakoak baino, entzundakoak dezente interesgarriagoak izan ziren kasu honetan ere.\nBertan zen nahuatl hiztun gazte batek hartu zuen hitza. Urduri hasi zen hizketan, nahiko motel. Berarentzat bizitzan mugarri bat izan zen momentua deskribatu zigun. Lehendabizikoz, nahuatl hizkuntzan pertsona batekin laztandu, muxukatu eta larrua jo zuen lehen aldia: “Sentí que fue la primera vez, que mi ser nahuatl se sintió amado y acariciado”.\nIzendatu, kategorizatu, kontzeptualizatu… Horretan espezialistak gara. Baina, bizipenak horren modu sakonean bizitzen ez dakit ohituta gauden. Buruarekin, arrazoiaren bitartez bizi dugu hizkuntza, eta nahiko kamutsak gara, horren inguruko bizipenak gorputzarekin irakurtzen. Euskaraz larrua jo genezakeen arren, ez dakit sekula, modu horren intentsuan, intimoan begiratu izan diogun gure izate euskaldunari. Guk ere, hobe genuke batzuetan, gelditu, eta modu honetan sentitzea, sakon. Zer, sekula sentitu ahal izan dugu guk, modu horren intentsuan, intimoan, gure izate euskalduna laztandu eta maitatua?\nBatzen gaituzten kontuak badira. Baina argi dago, ezberdintzen gaituztenek ere, pisu nabarmena daukatela.\nBerezi izatea gustuko dugu; maite dugu bereziak garela sentitzea. “Izan zaitez berezi” diote hiriburuetako etorbide handienetan kokatuta dauden merkatal guneetako iragarkiek; “Zu ezberdina zara”. Honelako mezuak irakurri genitzake dendarik handienetako publizitate kanpainetan.\nOrain dela hilabete batzuk, sare sozialetan bolo-bolo zabaldu zen euskararen edertasun eta berezitasunari gorazarre egiten zion ikus-entzunezko bat. “En euskera no decimos luna, decimos ilargi. Que quiere decir algo así como: luz de los muertos”. Edo “En euskera no decimos parir, decimos erditu, que quiere decir algo así como partirse en dos. And I think that`s beautiful” zioen hizkuntzaren influencerrak, gaztelania batuan.\nHemen ere, berezitasunean eta txikitasunean eraikitzen da hizkuntzaren edertasuna. Ama hizkuntzaz hitz egiten dute nahuatl hiztun gazteenek, baita, helduagoek ere. Nahuatl hizkuntzak gaztelaniarekin inongo zerikusirik ez daukala azalduko dizute. Eta nahuatl hiztun berrien hitz egiteko modu traketsaz ere, entzun ahal izango duzu baten bat. Arbasoen hizkuntza, Europako hizkuntzarik zaharrena, euskalkien purutasuna, euskaldun zaharren hitz jarioa… Antzekotasunak aurkitu genitzake hortaz, diskurtsoetan. Bereziak izan nahi genuke, baina zorionez, ez gara.\nTematu gintezke behin eta berriz, hizkuntzaren txikitasunari eta berezitasunari gorazarre egitean. Baina nekez eraikiko dugu modu horretan, noranahikoa eta edonorena den hizkuntza bat. Finean, nekez emango da hizkuntzaren normalizaziorako saltoa.\nAmesten dut, egunen batean, Bilbon edota Pueblako aireportuan, bertan dagoen polizia kopetilunak gelditu eta nahutleraz edota euskaraz galdetuko digula: ¿Y usted, tiene algo que declarar?\nEta orduan bai, orduan, berezi izateari utziko diogu, normaren baitan, askoz ere erosoago bizi baita pertsona. Anormalitateak neke amaigabea baitakar.\nItzuli gara. 23 ordu behar izan ditugu, Cuetzalanen irten, eta Arrasatera iristeko. Mexiko Hiritik Madrilerako hegazkinean, joatean baino, bi ordu gutxiago. Nik uste nuen, hegazkinen ibilbide ezberdinen eragina zela bi orduen gora behera hori. Baina esan didatenez, lurraren errotazioak, edota haizearen norabideak ere eragina omen daukate orduen gorabehera honetan. Batek jakin!\nDena dela, Bilbora iritsi garenean, Mexiko Hirian lur hartu genuenean baino dezente glamour gutxiago hauteman du gure begiradak. Ohiko irteerako kontrolak, ohiko pertsona profila, eta baita, ohiko kotxeak ere. Kotxeen matrikulak ere, ezagunak egin zaizkigu.\nUmetatik gustatu izan zaizkit kotxeen matrikulak. Ez dakit zergatik, baina, beste herrialde bateko kotxeen matrikulek, atentzioa eman izan didate beti. Uste dut, herrialdearen inguruko hainbat informazio eman diezaguketela, herrialdearen antolamendu administratiboaren inguruan esaterako, informazio andana eskuratu daiteke matrikuletatik.\nKotxeen matrikulez gain, beste herrialde batzuetako etxeak ere gustuko ditut. Zehazki, etxeetako leihoak. Maite dut herri edota hirietara gauez iristea. Leihoetatik begiratu, eta bertan bizi diren pertsonen bizitzak imajinatzea gustatzen zait; eta gauez, askoz ere argiago ikusten dira etxe barruak leihoetatik. Begirada zorroztuz gero, leihoetatik hainbat gauza hauteman daitezke. Etxe horretan bizi direnen maila sozioekonomikoa, harremantzeko dauzkaten moduak, telebistan ikusten dutena, eta honekin lotuta, kulturari lotutako kontsumo ohiturak…Informazio asko lor liteke hortaz, zirrikitu batetik begiratuz; begirada zorroztean datza kontuak.\nEta horixe dakarkigu Tosepanetik. Bizitzari eta gure lanari begiratzeko leiho berri bat, hiriguneetako leihoetatik begiratuta bezala, begirada zorroztu, eta gauza asko ikusi eta ikasi baititugu bertan.\nSoilik, Violeta Parra kantautore txiletarrak kantatzen zuen moduan, bizitzari eskerrak ematea gelditzen zaizkigu. Eta nola ez, eskerrak baita, besoak zabalik hartu gaituzten Tosepani eta Nawat herriari ere.\nMila esker. Miak tasohkamatik!


Fernando Dujo Rodríguez, Madrilgo Ospitaleko Talka-uhinen bidezko Tratamendu Unitateko arduraduna | Consumer\nFernando Dujo Rodríguez, Madrilgo Ospitaleko Talka-uhinen bidezko Tratamendu Unitateko arduraduna\nTalka-uhinen bidezko tratamendua eraginkorra da kasuen %90ean.\nSoinu-uhinak giza gorputzeko ehunetara eta lesioetara transmiti daitezke, intentsitate pixka batekin. Talka-uhinen bidezko tratamendu hori modalitate terapeutiko berria da, eta oso gutxi erabiltzen da Espainian. Hainbat aplikazio ditu, hala nola giltzurrun-kalkuluak, arazo traumatologiko, baskular eta azalekoak, besteak beste. Gero eta gehiago erabiltzen dira uhin horiek, Madrileko Ospitaleko Talka-uhinen bidezko Tratamendu Unitate berriaren arduradunak, Fernando Dujo Rodríguezek azaldu duenez.\nUHINEN APLIKAZIO BERRIAK\nHezurraren hausturak sendotzeko erabiltzen diren talka-uhinek estroma bat (ehun baten birsorkuntzari eusteko behar den zelula-barneko armazoia) eta, beraz, hezurra eratzen laguntzen dute. Filosofia hori, Fernando Dujok azaltzen duenez, ahoan inplanteak jartzeko erabili da. Uhinekin goiko masailezurreko inplanteak, protesiak eta txertoak finkatzen dira, prozesuaren fase guztiak arinagoak izan daitezen.\nTeknika hori erabiltzen ez zenean, inplanteak eta txertoa jartzearen artean hiru hilabetetik lau hilabetera igaro behar zuten, eta orain urrats hori azkartu egin da. Baina irabaziak ez dira hemen amaitzen. Ebakitako nerbioak birsortzen eta hazten laguntzen dute. Aurkikuntza garrantzitsua da eta emaitza onak ditu, nahiz eta azterketa-fasean dagoen pertsonengan, nahiz eta gizakia ez den tratamendu horren onuradun bakarra; albaitaritzan ere erabiliko da. Lehiaketa-zaldietan hezurretako lesioak tratatzeko erabiltzen dira, dio Dujok.\ndujo Espainia ondas de choque-eu piel-eu tratamendu


Hiru udal zerbitzuren kalitatea bermatzeko gidak aurkeztu dituzte - Arrasate - Goiena.eus\nHiru udal zerbitzuren kalitatea bermatzeko gidak aurkeztu dituzte\nXabi Gorostidi 2018-10-17 11:56\nEzkerretik eskumara: Arantza Marañon –Udaleko formazio eta kalitate teknikaria–, Miriam Gartzia –gutunen egilea– eta Juan Karlos Garitano –Enplegu zinegotzia–.\nHiru zerbitzu gutun prestatu ditu Udalak, ondorengo udal zerbitzuen kalitatea hobetzeko eta bermatzeko: Hileta zerbitzuak, Udalako Ingurumen Eskola eta Gizarte Zerbitzuak. Horietan zerbitzuaren xehetasunak, horien kalitate konpromisoak eta erabiltzaileen eskubide eta betebeharrak zehazten dira.\nHiru eskuliburuak udal eraikinetan eskuratu ahalko dira –bakoitzetik 500 kopia aterat dituzte– eta udal webgunean ere jarri dute informazio guztia, Zerbitzuen gutunak atalean. [Egin klik hemen, bertara zuzenean joateko].\n2/2016 legeak jasotzen duenez, 20.000 biztanleko udalerriak behartuta daude euren zerbitzuen kalitatea bermatzeko zerbitzu gutunak egitera.\n2014an lehen urratsa egin zuen Arrasateko Udalak BAZeko zerbitzu gutuna argitaratuz. Orain hiru berri aurkeztu dituzte, eta aurrerantzean beste Udal zerbitzu edo arlo batzuetan ere egingo dituzte; liburutegia, Hirigintza Sailean edo gazte Bulegoan.


LUKIEK + JOSEBA IRAZOKI ETA LAGUNAK – MUSIKA ZUZENEAN\nLUKIEK + JOSEBA IRAZOKI ETA LAGUNAK\nOñatiko San Martin auzoko plaza\nIrailaren 18an Lukiek eta Joseba Irazoki eta Lagunak (argazkian) taldeek Oñatiko San Martin auzoko jaietan joko dute. Kontzertua 22:00etan hasiko da eta sarrera doan izango da. Joseba Irazokik bere disko berria aurkeztuko du emanaldi honetan.\nLukiek taldean Josu Ximun gitarra eta ahotsean, Antton Goikoetxea baxuan eta Christian Rodriguez baterian aritzen dira. Euskaraz kantatzen dute, eta rock alternatiboa eta zikina lantzen dute. Garai batean oihartzun handia izan zuen grunge musika estiloarekin parekatu daiteke, eta beraien azken lanak horretarako zantzu asko ematen ditu. 2019ko irailean plazaratu zuten ‘#1‘ izeneko lehen lana, Deustuko El Tigre estudioetan Xabier Egiaren esanetara grabatua. Ostean, Ultramarinos Costa Bravako Victor Garciak masterizatu zuen.\nIbilbide luze bezain oparoa duen gitarra jolea da Joseba Irazoki beratarra. Joseba Irazoki eta Lagunak bere inguruan osatutako taldea da eta era anitzean ulertutako rock moldeko kantuak sortu izan dituzte argitaratu dituzten bi diskoetan. Irazokiz gainera kide aldakorrak izan dituen proiektuak BideHuts zigiluarekin argitaratu ditu lanak eta azken aldian Ibai Gogortza (Gitarra), Jaime Nieto (Baxua) eta Felix Buff (Bateria) izan dira kideak. ‘III’ izenko diskoa dute estudioko azken emaitza.\nJoseba Irazoki Datozen kontzertuak\nTOLOSA - Bonberenea\nHONDARRIBIA - Kirol kaia\nAZKOITIA - Matadeixe\nBILBO - Kafe Antzokia


Soraluzeko erailketa matxista salatzeko balkoietatik egingo da protesta zaratatsua 21:00etan\nHemen zaude:Hasiera»Berdintasuna»Soraluzeko erailketa matxista salatzeko balkoietatik egingo da protesta zaratatsua 21:00etan\nOndarroako Udala 2020-03-17 Berdintasuna\nAtzo (martxoak 16) erailketa matxista kasu berri bat gertatu zen Soraluzen; Octavia Gomez 74 urteko Soraluzeko bizilaguna hil zuen semeak. Aurten astebete baino gutxiagoan 3 dira jada eraildako emakumeak.\nCOVID-19aren aurkako neurriak direla eta, salbuespen egoera honetan ere Ondarroako Emakumeen Berdintasun Kontseilutik, herritar guztiak animatzen dituzte azken hilketa hau salatzera leiho eta balkoietara irtenda gaur (martxoak 17) 21:00etan eta ahalik eta zaratarik handiena eginez (kazolak, txilibituak…).\nEra berean, emakumeen aurkako indarkeriaren biktimentzako telefono bidezko arreta zerbitzua eskaintzen duen telefono zenbakiak erabilgarri egoten jarraitzen du: 900 840 111. Doakoa da eta fakturan ez du arrastorik uzten.\nArreta eskatzen dizuegu indarkeria matxistari aurre egiten ari zaion gure auzokide oro detektatu eta babesteko, bakarrik ez daudela jakin dezaten!


Hego Euskal Herrian etxebizitzen %30 hipoteken pean dago\nHego Euskal Herrian 1.169.900 etxebizitza zenbatu ditu Espainiako Estatistika Institutuak 2020an. Hauetatik 617.300 (%52,76) norberaren jabetzakoak dira, hau da, erabat ordaindutakoak edo herentziaz jasotakoak eta beste 57.800 (%4,94) etxebizitza doaintzan jasotakoak dira. Hilero ordaindu beharreko etxebizitzak 494.700 (%42,28) dira: hauetatik 351.100 (etxebizitza guztien %30,01) etxebizitza dira hipoteken menpe daudenak eta 143.600 (etxebizitza guztien %12,27) etxebizitza alokairuan. 2020an aurreko urtearekiko gora egin dute hipotekatutako etxe kopuruek eta behera alokairuak.\n2020an, aurreko urtearekin alderatuta, hipoteka zuten etxeek gora egin zuten eta alokairuak, aldiz, behera. Joera hori orokorra izan da Hego Euskal Herrian, beheko grafikek erakusten dutenez.\nBaina alokairuaren aukeran badu pisua herritarren jatorriak. Espainiako Estatistika Insitutuak (INE) ez du aldagai hau autonomia erkidegoka eman, eta estatu osoan, kideren bat estatutik kanpo jaioa zuten etxeen %56 bizi ziren errentan. Aldiz, kide guztiak estatuan jaioak dituzten etxeen %11,7 ziren errentan bizi zirenak.\nNafarroako grafikoan ikusten da 2013tik urtez urte izandako bilakaera. Marra laranjak norberaren jabetzako etxebizitza kopuruak adierazten ditu, marra marraioak hipotekadun etxebizitzak eta marra berdeak alokairuko etxebizitzak.\nNafarroako etxebizitzen datuen bilakaera urtez urte.\nEAEn bilakaera oso antzerakoa izan da azken urtean:\nEAEko bilakaera urtez urte.\nAutonomia erkidegoka, hauek dira datuak:\nNafarroan guztira 258.800 etxebizitza zenbatu ditu Espainiako Estatistika Institutuak (INE) etxebizitzei buruz egin duen azterketak. Datu hauen arabera, 136.900 (%52,89) etxebizitza norberaren jabetzakoak dira, hau da, erabat ordaindutakoak edo herentziaz jasotakoak. Beste 75.300 etxebizitza (%29) hipoteken menpe daude. Alokairuan bizi diren etxeak 33.100 (%12,78) dira eta doaintzan jasotakoak 13.400 (%5,17).\nEAEn guztira 911.100 etxebizitza zenbatu ditu inkesta berak. Hauetatik 480.400 (%52,72) etxebizitza norberaren jabetzakoak dira, 275.800 (%30,27) etxebizitza hipoteka ordaintzen ari direnena, 110.500 (%12,12) alokairuan bizi direnena eta 44.400 (%4,49) doaintzan jasotakoak.\nDatuen iturria: Espainiako Estatistika Institutua (INE), 2020ko datuak.\nKanal hauetan artxibatua: Etxebizitza eskubidea | Hego Euskal Herria


4.1.1. Berrikuntzako inputak | Euskal Autonomia Erkidegoko Lehiakortasuna txostena 2018\nAzken urteetako bilakaera negatiboa izan bada ere, EAEk egoera ona du I+Gko langile kopuruan eta gastuan\n5 taulan ikus daitekeen bezala, eskualde mailan eskura dauden enpresen portaerako adierazleak oso gutxi dira. I+Gren portaerari lotutakoak dira nagusiki, bai I+Gko jardueretan aritzen diren langileak eta bai esparru horretan egiten den gastua. Gainera, 2015era arte besterik ez daude. Urte horretan, EAEko balioak aurreko urtekoak baino pixka bat okerragoak izan ziren. Gastuari dagokionez, sailkapenetan atzera egin dela aipatu behar da. Urte horretako bilakaera negatiboa izan bazen ere, azpimarratzekoa da EAE, urte haietan, sailkapenaren goi-goiko tokietan zegoela Espainiako autonomia erkidego guztiak hartuta, nahiko goian Europako eskualdeen multzoa hartuta, eta erdi-goian erreferentziazko eskualdeak hartuta. Hala ere, kontuan hartu behar da kopuru horien barne daudela zentro teknologikoetako eta lankidetzako ikerketako zentroetako langileak eta I+Gko gastua.\n5 Taula. EAEren egoera enpresen portaerari lotutako adierazleetan.\nIturria: Eurostat eta Regional Innovation Scoreboard. Geuk egina.\nOharra: Ranking-ak egiteko, Europako 218 eskualdeak hartu ditugu (daturik ez zegoenean izan ezik -*204-), EAE eta erreferentziazko 30 eskualdeen multzoa, eta 19 autonomia erkidegoak. Berrikuntzak egiten dituzten enpresa txiki eta ertainen adierazleak balio normalizatuak dira, Regional Innovation Scoreboard-ek eskaintzen dituenak. Bi urte atzera eginda genituen datuekin alderatu dugu, Community Innovation Surveyan oinarritzen delako eta inkesta hori bi urtean behin egiten delako.\nIkuspegi berriagoa lortzeko, I+Gko bilakaerari dagokion 7 grafikoan eta ondorengoetan, 2016ko balioak ere hartu dira kontuan, Eurostatek herrialdeetarako eta Eustatek EAErako ematen dituenak. SDatu horiekin berresten da EAEn langileriari dagozkion datuak gainerako lurraldeetakoen gainetik daudela, nahiz eta 2016an pixka bat jaisten jarraitu zuten. 2011. eta 2012. urteetan ikus daitekeen hazkundeak erakusten digu enplegu mota hori ez dela ekonomiaren gainerako jardueretakoaren maila berean suntsitu, baina hazkunderako joera eten egin zen 2013an. Joera aldaketa bera antzeman daiteke I+Gko gastuan, gero eta urrunago baitago Alemaniako balioetatik, gureak baino dezente handiagoak. Gainera, 2015ean erreferentziazko eskualdeen batezbestekoa EAEko balioa baino handiagoa izan zen eta 2016an, EB-28ko batezbestekotik oso hurbil gelditu ziren (oraindik gainetik egon arren), urte hartan, EBn enpresetako I+Gko gastua asko handitu baitzen.\n7 Grafikoa. Enpresen portaeraren adierazleen bilakaera.\nI+Gko gastu eta langileei lotutako adierazle on horiek ez dira enpresa txiki eta ertain gehienetara zabaltzen\nEnpresa txiki eta ertainen portaera berritzaileari dagokionez, 5 taulako balio normalizatuak ez dira, ezinbestean, urtez urte alderagarriak. Baina ikusten da bai berrikuntza teknologikoan (produktua eta prozesua) eta bai teknologikoa ez den berrikuntzan (marketina eta antolaketa) EAEren kokapena ertain-baxua dela Europako eskualde multzoarekin alderatuta, eta kaskarragoa, eskualde erreferentziekin alderatuta. Teknologikoa ez den berrikuntzari dagokionez, badirudi egoera hobetu egin dela, pixka bat bederen, Europako alderapenean, baina sailkapenean atzera egin du erreferentziazko eskualdeekin alderatuta eta baita Espainiako autonomia erkidegoekin alderatuta ere. Emaitza horiek, itxuraz, erakusten dute I+Gko gastu eta langileen adierazle onak ez direla enpresa txiki eta ertain gehienetara zabaltzen, berrikuntzan aritzen direla adierazten dutenak Europan baino gutxiago baitira.\nAurrekoa 4.1. Enpresen portaera\nHurrengoa 4.1.2. Enpresen finantzaketa\nEurostat eta Eustateko datuak bat ez datozenez, EAEri dagokion balioa kalkulatu dugu Eustateko datuen 2015-2016 urteen hazkunde tasa Eurostateko 2015eko balioari aplikatuta.\nNolanahi ere, Innobasqueren 2018ko Berrikuntza Txostenak adierazten duen bezala eta euskal berrikuntza sistemako hainbat eragile eta enpresekin izandako elkarrizketetan ikus daitekeenez, badirudi 2017an berreskuratu egin dela, nolabait, I+Gko gastua. Beraz, nahiz eta atzerapenez izan, ekonomiaren susperraldia I+Gren esparrura ere hasi da iristen.


Ayuntamiento de Lekeitio - Gazte Gunearen etorkizuna erabakitzen dabiltza gazteak, azaroaren 2an ATE IREKIAK gazte gunean\nGazte Gunearen etorkizuna erabakitzen dabiltza gazteak, azaroaren 2an ATE IREKIAK gazte gunean\nUrriaren 5ean, zapatua, Gazte Guneko 0. ekintza burutu zen 12-18 urteko gazteekin. 40 gazte inguruk, jolas eta dinamika ezberdinen bitartez, urtean zehar hileko lehen larunbatetan egingo diren ekintzak zehaztu zituzten; mendi irteera, parrillada, surf ikastaroa, aterpetxe batetan lo egitea, izarrak ikusten joatea, patinetan joatea…\nHurrengo ekintza azaroaren 2an 20:00etan izatea erabaki zuten. Gazte Gunean afari bat antolatuko dute gazteek eta afarien bueltan beraien iritziak elkartrukatuko dituzte. Izena emateko aukera Gazte Bulegoan egongo da ostegun eta ostiralean 17:00etatik 20:00etara.\nHileko lehengo zapatuetako ekintza hauetan ongi pasatzeaz gain, gazteek beraien aisialdiaren inguruan dituzten ideiak edo ekarpenak jasotzea da helburua. Izan ere, Palpalian proiektutik herriko haur eta gazteen beharrizanen inguruko hausnarketa bat eramango da aurrera, ludoteka, Kide Gune eta Gazte Bulegoaren zerbitzuak emateaz gainera.\nHile honetan gazte ekintzak testuinguru berezia izango du. Izan ere, ludoteka eta Kide Guneko zerbitzukoek ere Gazte Gunean izango dira 18:00etatik 20:00etara eta ume, gazte eta guraso zein herritarrentzako ATE IREKIAK antolatu dira. Etxea ikusi zein bertako proiektua ezagutzeko aukera izango da.\nUdalak argi dauka ezinbestekoa dela gazteek zer nahi eta behar duten adostea, zerbitzu horrek orain arte udalari suposatu dion diru kantitate itzela behar den moduan erabiltzen dela ziurtatzeko batez ere. Gazte Gunea hainbeste diru xahutzen duen azpiegitura bat izan da orain arte eta akatsa non dagoen argi dago: gazteen parte hartze barik antolatutako espazioa/zerbitzua zen. Zentzu honetan aldaketa bat proposatzen du Palpalian haur eta gazteen aisialdia egin eta pentsatu proposamenak. Udalak argi dauka gainera, gazteengana bideratutako gastuak beti direla inbertsio, baina inbertsio horiek zorrotz egin behar dira, diru publikoa xahutu barik.


Ulm - Wikipedia, entziklopedia askea.\nUlm Alemaniako Baden-Württemberg estatu federaleko hiria da. Mundu mailan ezaguna da bertako katedrala munduko eraikin altuena izan zelako eta Albert Einsteinen jaioterria delako.\nBaden-Württembergeko gobernu-eskualde Tübingen\nIvo Gönner (en)\n89081, 89073, 89075, 89077 eta 89079\n48°24′N 10°00′E / 48.4°N 10°E / 48.4; 1048°24′N 10°00′E / 48.4°N 10°E / 48.4; 10\nNeu-Ulm, Alb-Donau barrutia, Neu-Ulm (en) eta Elchingen\n126.405 (2021eko irailaren 30a)\n63.660 (%50.4) 62.745 (%49.6)\n1181 (egutegi gregorianoa)\n0731, 07346, 07305\nJinotega, Bratislava eta Vidin\n2.3 Pizkunde ekonomikoa\n6 Ulmdar ezagunak\nUlm itsas mailatik 479 metrotako altueran dago, Danubio ibaiaren ertzean. Hiriaren zatirik handiena, alde zaharra barne ibaiaren ezkerraldean zabaltzen da, beste aldean dagoen Neu-Ulm (Ulm berria) Bavaria estatuari dagokio, ibaiak estatu bien arteko muga egiten baitu.\nSuabiako Jura mendilerroak inguratzen du Ulm, mendixkarik garaienek 620 metroko garaiera baino ez duten arren eta 100 kilometro hegoaldera eginez Alpeak agertzen dira.\nBehelainoaren inperioko hiriburua ezizena du, izan ere Munich eta Friburgorekin batera eguzki ordu gutxien dituen hiria baita. Hala ere aire osasuntsuenetako duen Alemaniako hiria da. Batazbesteko prezipitazioak 745mm-koak dira eta tebnperatura aldiz 8 °C-koa.\nAintzinatik populatua izan da Ulm ingurua. Eggingen eta Lehr auzoetan Neolito goiztiar garaiko herrixkak aurkitu dira, K.a.5000 urte ingurukoak, eta Ulm erdigunean bertan neolito berantiarreko aztarnak ere aurkitu dira.\nUlm hiriaren lehenengo aipamena 854ko dokumentu batean aurkitzen da eta 1181ean Frederiko I.a Bizargorriak izendatu zuen Inperio-Hiri. Hasieran Königspfalz eskubidea (errege germaniarren atsedenlekua) zuen hiria, artisau eta merkatal hiri bihurtuz joan zen. 1377an Ulm Minster katedral erraldoia eraikitzen hasi ziren. 1530ko Erreformaren ondoren Ulm protestante bihurtu zen. Ehungintzak garapen handia ekarri zion XV eta XVI mendeetan.\nAmeriketarako merkatal bide berrien aurkikuntzak eta Hogeita Hamar Urteko Gerrak hiriaren gainbehera ekarri zuen XVII mendean eta katedralaren eraikuntza gelditu egin zen. 1700rako sarritan inbaditu izan zuten frantsesek eta bavariarrek. Napoleondar Gerretan frantsesak lehenengo eta ondoren austriarrak jabetu ziren hiriaz eta 1803an Inperio-Hiri kategoria galdu eta Bavariaren barnean gelditu zen. 1810an Danubio ibaia Württemberg eta Bavaria arteko muga bihurtzerakoan hiriaren gehiengoa Württemberg Erresuman gelditu zen eta Neu-Ulm auzoa berriz Bavarian.\nAzken mendeetako historia ikusita, XIX mendearen erdialdera hiria gotortu egin zen frantsesen erasoen beldur eta aldi berean industrializazioa iritsi zen Ulmera. Pizkunde ekonomiko honek 1890an katedrala bukatzea ekarri zuen. 161'5 metroko garaiera duen dorrearekin, 1890 eta 1901 artean munduko eraikin altuena izan zen.\n1933 eta 1935 artean kontzentrazio-esparru bat izan zen Ulmen, hasierak erregimen berriaren aurka zeudenak preso hartzeko eta 1938tik aurrera juduentzako. Bigarren Mundu Gerran hiria bonbakatua izan zen, bereziki industria gunea eta alde zaharra. 707 Ulmdar hil ziren baina 25.000 pertsonek galdu zuten etxea.\nBeti izan da merkatal hiria, baina 1850an trenbidea ezartzean industrializazioa iritsi zen. 1967an Ulmeko Unibertsitate famatuak biomedikuntza, zientzia eta ingenieritza inguruko industria modernoa ekarri du Ulmera.\nEuropako Energiaren Saria jaso zuen 2007an, aldaketa klimatikoaren aurka egindako lanengatik. Biomasa lantegiak energia sortzeko, Passivhaus bulego-etxea (energia efizientzia gorena duten etxeak), Alemaniako Eguzki plaka parke handiena dira Saria jasotzeko egindako merituak. Honetaz gain Ulmeko katedralaren energia eskari guztia energia berriztagarriek asetzen dute 2008tik aurrera.\nUlmeko katedrala (Ulm Münster): XIV eta XIX mendeen artean eraikitako eliza protestantea, 1890 eta 1901 artean munduko eraikin altuena izan zena.\nUdaletxea (Rathaus): XIV mendeko eraikina, pizkundeko fatxadan 1520ko erloju astrologikoa duena.\nUlmdarrik ezagunena, dudarik gabe, Albert Einstein fisikaria da.\n(Alemanez) Ulmeko webgune ofiziala\n(Alemanez) (Ingelesez) Ulmeko Unibertsitatearen webgunea\nAzken aldaketa 24 iraila 2021(e)an, 11:47(e)tan\nOrriaren azken aldaketa: 24 iraila 2021, 11:47.


Salmonellak ia erdiraino murrizten du Espainian duen eragina | Consumer\nSalmonellak ia erdiraino murrizten du Espainian duen eragina\nOilasko- eta txerri-haragi freskoek eta arrautzek izaten dituzte infekzio gehien\n2005. urteaz geroztik, salmonellaren bakterioak eragindako elikadura-toxikazioak nabarmen gutxitu dira Espainian. Hala adierazten du Elikagaien Segurtasunerako Europako Agintaritzak (EFSA) argitaratutako Zoonosiari buruzko Europako Erkidegoko azken txostenak. Txosten horren arabera, 2005eko 100.000 biztanleko 14,1 izatetik 2007an erregistratutako 8,2 izatera igaro dira kasuak.\nSalmonelosia gaixotasun bat da, eta nabarmen handitzen da udan. Elikadura arloko intoxikazioen ondoriozko ukipenen% 70en erantzulea dela uste da. 2007an 151.995 kasu egiaztatu ziren Europar Batasunean, eta horietatik 3.658 Espainian gertatu ziren.\nSalmonellak eragindako infekzio gehien izan dituzten produktuak eskortako eta zerri hegaztien haragi freskoak dira; horien kutsadura-indizea %5,5ekoa da lehenean, eta %1,1ekoa txerriaren eratorrietan. Horren atzetik, mahaiko arrautzak daude, eta kasu positiboen %0,8 izan dira (%2,8 Espainian).\nHala ere, hiltegietan aztertutako haragikien kasuan, proportzio hori handitu egiten da. Espainian oilasko-haragi freskoko infekzioen %22,3 erregistratu ziren (Europako batez bestekoa %5,5ekoa izan zen). Infestazio horien %6,8 haragi mota horrekin prestatutako produktuetan hauteman ziren, eta %0,2 aurrez prestatutako elikagaietan.\nTxerrien deribatuek kasu positiboen %4,8 bakarrik adierazi zuten Espainian (Europako batez bestekoa baino %3,7 gehiago). Gainerako haragi-moten azterketak oso indize txikiak utzi zituen, %2 ingurukoak.\nBestalde, osasun-agintariek ziurtatu zuten “oso arraroa” dela esnekietan, barazkietan eta frutetan agertzea. EFSAren txostenean, salmonella-bakterioak arrantza-produktuetan eta molusku bibalbio bizietan noizbehinka agertzen direla ere azaltzen da.\nEspainia europar número de infecciones-eu oilasko-haragi freskoak Salmonella


“COLECTIVO EDUCACIÓN PARA LA PAZ” MANIFESTUA: Agur gerrari! Bakearen aldeko pedagogiaren arrazoiak - Bakerako Hezkuntzarako Kanpaina Globala\n“COLECTIVO EDUCACIÓN PARA LA PAZ” MANIFESTUA: Agur gerrari! Bakearen aldeko pedagogiaren arrazoiak\nUrriaren 25, 2016 Albisteak eta Aipagarrienak 0\n“COLECTIVO EDUCACIÓN PARA LA PAZ” (Kolonbia)\nMANIFESTUA: Agur gerrari! Bakearen aldeko pedagogiaren arrazoiak\n(* Ingelesezko itzulpena: Nathaly del Mar Legro - Bakearen Eskolak Fundazioa)\nBizitzaren utopia berri eta zabala, non inork ezingo duen beste batzuentzat nola hil erabakitzeko gai izango den, non maitasuna egiazkoa izango den eta zoriontasuna posible izango den, eta ehun urteko bakardadera kondenatutako lasterketek izango duten, azkenean eta betirako , lurreko bigarren aukera. (García Márquez, 1982)\nGure herrialdeko (Kolonbia) egoera ikusita, komeni da esaldi hau gogoratzea: bakea gizateriaren ondasuna da. Hori dela eta, herritar gisa baldintzak sortu eta eskatzeko ardura dugu elkarbizitza (bizikidetza) besteekin justizia, ekitate eta bakearen esparruan.\nBakea oinarrizko eskubide gisa aldarrikatzeak - gizon, emakume, haur, neska, gazte, adineko, komunitate, kolektibo, taldeei dagokiena - gure konpromisoaren inguruan hausnartzera gonbidatzen gaitu, indarkeria eta urraketa mota guztiak desagerrarazteko trebakuntzatik, beraz gaur esaten dugu Agur gerrari; Bakerako Hezkuntza Orain!\nEspero dugu denbora hori ... ”Esan Mauricio Babiloniari tximeleta horiak askatu ditzakeela gerra amaitu delako ” laster etorriko da; tximeletek irudimenerako dugun gaitasuna irudikatzen dute, baita herrien aniztasuna eta aberastasuna ere.\nTestuinguru horretan, Bakerako Hezkuntza eta Bakerako Pedagogia, besteak beste, honako hauetan oinarritzen direla uste dugu:\n1. Bakea ez da pertsona edo alderdi politiko batena, gure erantzukizuna da eta guztiak gonbidatzen ditu. Bakea ez da kolore bakarra tindatzen, ez gorria edo urdina. Ez du aurpegi, bozeramaile edo ordezkari bakar bat ere. Ez da buruzagi talde batena edo heroi deitu nahi dutenen taldeena. Bakearekin desberdintasuna, aniztasuna eta bestetasuna eskatzen ditugu. Itxaropenez aipatzen dugu eta ahots baikorrez izendatzen dugu, zure bilaketari uko egin nahi diogulako.\nBake nahia utopikoa da benetan lotzen gaituena, beste historia bat eraikitzeko aukera, iraganeko iheskorreko piezak etorkizunekoekin ehuntzeko lotzen dituena. Horrela, gizartean umilazio, duintasun, bortxaketa edo bazterketa mota guztiak baztertzen ditugu, baina batez ere aitortzaren aldeko borroka, erresistentzia moduak eta egia eta adiskidetzea bilatzeko Kolonbia bakean eraikitzeko.\n2. Kultura politikoa eraikitzea: haserrearen eta errukiaren hariak\nGure herrialdean gerraren eta bake prozesuaren ibilbideek herritar guztien parte hartzea gonbidatzen dute, ekintza hau bezala ulertuta:\nBasakeriak utzi dituen milioika biktimen erantzukizuna.\nUlermena eta elkartasuna bizitza gerraren erdian igaro zuten belaunaldiekin.\nBeste herrialde bateko historia idaztea merezi duten haur, nerabe eta gazteekiko konpromisoa.\nOraingo erabakiei eta horien inplikazioei buruzko jarrera argia eta informatua hartzerakoan jakinduria indibiduala eta kolektiboa.\nParte hartze horrek, kontzientea, zentzuduna eta arduratsua, interes partikularrak lortzeko komunikabideen manipulazio ekintzak baztertzera bultzatzen gaitu. Gatazka armatuaren eragin berezi eta diferentziala iseka egiten duten, biktimen sufrimendua manipulatzen duten eta desinformazioa sustatzen duten mezu engainagarriak zabaltzea. Horren aurrean, eztabaida publikoa indartzea eskatzen dugu, non disidentziak gure bizitza politikoa eraikitzen laguntzen duen.\n3. Bakerako hezitzaileak\nOrain, inoiz baino gehiago, beharrezkoa da Bakerako Hezkuntzako prozesuak sustatzea. Ezinbestekoa da elkarrizketa eta deliberazioa sustatzea, desberdintasunaren aitorpena, errespetua eta onura komunerako antolamenduak egiteko aukera sustatzeko tresna gisa.\n“Colectivo de Educación para la Paz” izenarekin, bake kulturaren politika sustatzeko ardura dugu, haurrak eta gazteak babestea ahalbidetzen duena, estigmak eta estereotipoak erreproduzitzen dituzten praktiketatik, hainbat indarkeria mota inauguratu baitzituzten.\nPraktika diskriminatzaileak eta mespretxuak ezartzearen aurka, garrantzitsua da herritarren maitasuna eta errukia lantzea gure ulermen loturak kontingentzia egoeretarako hedatzea posible egiten duten emozio gisa. Horrek gorrotoa eta beldurra eraldatzea ahalbidetzen du, elkarrekin egoteko moduetan, egoera zailak edo eskubide urraketak bizi dituztenei ostalaritza bihurtzeko; gutako edozein murgilduta egon zitekeen egoerak. Espazio publikoa, eskolak eta sare sozialak berreskuratzea ez lirateke gudu zelai gisa ikusi behar, herrialde berri bat posible egiten duten eraikuntza etiko eta politikoaren agertokitzat baizik.\nBogota, 2016ko urria\n'El Colectivo Educación para la Paz' (Bakerako Hezkuntzaren Kolektiboa) hainbat unibertsitate, ikerketa zentro eta gobernuz kanpoko erakundeen ahalegina osatzen dute nazioko (Kolonbia) eta nazioarteko ordenan; zuzendu zituen, orain arte, 100 akademiko baino gehiago eta 40 erakunde publiko eta pribatuetako ordezkariak konpromisoa hartu zuten gizarte bazterketa eta indarkeriaren inpaktua murriztea helburu duten nazio eta nazioarteko praktiken planak, programak eta proiektuak diseinatu, kudeatu eta ezartzeko, baita kultura indartzeko ere. bakea, elkarbizitza baketsua eta desberdintasunak aitortzea.\nKolektiboak bakearen kultura sustatzera bideratutako nazio eta nazioarteko inpaktua duten planak, programak eta proiektuak diseinatu, kudeatu eta gauzatzeari buruzko gogoeta eta iritzi publikoa indartzeko prestakuntza agertokia finkatzea du helburu, baita praktika horien eraldaketara ere. eta herrialdeko historian zehar metatu eta diskriminatu diren diskurtsoak gure elkarreragin sozialak; Kolonbian indarkeria eta gatazka armatuak sortu dituen egoera.\nBakearen ekimena: Bakearen enbaxadore gisa trebatuko diren profesionalak (Pakistan)\nParte hartzeko gonbidapena: Bakearen / Gatazkak Fokatutako Nazioarteko Hezkuntza Programen sareko eragina aztertzen duen inkesta\nIkasketa eta Ebaluaziorako goi mailako zuzendaria: Aliantza Bakegintzarako\nUrriaren 18, 2016 Enplegua 0\nBakea eraikitzeko Aliantzak funtsezko zeregina betetzen du gatazkak eragindako inguruneetan gaitasuna hobetzeko eta jarraipena eta ebaluazioa (M&E) ulertzeko gaitasuna hobetzeko. AfP Washingtoneko egoitza nagusian lan egiteko goi mailako zuzendari bat bilatzen ari da. Kudeatzaile Nagusiak Bakea Eraikitzeko Ebaluazio Partzuergoa eta Erlijio Arteko Ekintza eta Bakea Eraikitzeko Eraginkorra kudeatzen ditu eta AfPko beste programa batzuk ere aholkatzen ditu jarraipen, ebaluazio eta ikaskuntza sistemei buruz. [jarraitu irakurtzen ...]\nHezkuntza gatazkak konpontzeko gako gisa\nJune 28, 2018 Iritzi 0\nHezkuntza bakegileek kontuan hartu beharko luketen irtenbidea da, eta bakegileek asko ikas dezakete hezitzaileengandik gizakien portaera nola aldatu jakiteko. [jarraitu irakurtzen ...]\nBakearen hezitzaile baten hausnarketak Kolonbian bakearen aukeren inguruan\nUrriaren 14, 2016 Ezaugarriak 3\nAmada Benavides de Perez Kolonbiako bake hezkuntzarako GKEko Fundación Escuelas de Paz erakundeko presidentea da. Irailaren 26an joan zen Kolonbiako gobernuaren eta FARCen arteko bake akordioa sinatzera. Bera eta lankideak hamarkada luzez aritu dira sare formal eta ez formalen sareak garatzen eta prestatzen etengabe, akordioaren aukera posible egiten duten oinarrizko bakea eraikitzeko lanetan laguntzen. Datozen hilabeteetan Fundacion Escuelas de Paz-ek bakea hezteko ahaleginak koordinatuko ditu lehen FARCek kontrolatutako lurraldeetan.\nMezu horretan, Amadak itxaropenarekin hasitako aste nahasiari buruzko hausnarketak eskaintzen ditu, nahasmenarekin eta etsipenarekin talka egiteko. Amada, bake hezitzaileak eta Kolonbiako herritarrak elkartasunez defendatzen ditugu hezkuntzaren bidez bakea lortzeko egiten duten ausardiagatik. [jarraitu irakurtzen ...]


11 eta 14 urteko gazteentzat euskarazko antzerki tailerra Kultur Etxean - Gaurkotasuna - Hondarribia\nUdaleko Gazteria Departamentuak 11 eta 14 urte bitarteko neska-mutilentzat antzerki tailerra antolatu du. Datorren azaroaren 8an hasiko da eta maiatzaren 29an amaitu, ostegun arratsaldetan Kultur Etxeko dantza gelan izango da, eta izenemateko epea zabalik dago azaroak 7 arte Gazteen Zerbitzuan (Javier Ugarte kalean) eta www.hondarribia.eus gunean.\nMaria Serrano Gazteria zinegotziak tailerraren helburuak zehaztu ditu. “Antzerkiari hurbilketa ahalbidetu nahi diegu gazteei, emozioak adierazteko eta tentsioak askatzeko aukera eman. Hortaz gain, irudimena eta sortzeko gaitasuna garatu nahi da eta gorputzari buruzko kontzientzia hobetu”.\n“Irakasle lanetan Mikel Sarriegi hondarribiarra ariko da, eta tailerra euskaraz izango da. Garrantzitsua iruditzen zaigu gazteek taldean lan egitea eta taldean parte-hartzearen esperientzia izatea, eta esperientzia ludiko baten bidez euskara erabili eta trebatzea” gehitu du Serranok.\nDeialdia 2004 eta 2007 urteetan jaio diren gazteei zuzentzen zaio eta izena emateko epea ostiralean itxiko da. Denetara 12 plaza egongo dira, eta ostegunero izango da 17:30etik 19:30era. Kuota 125 eurokoa izango da. Hondarribian bizi ez direnak aukera izango dute izena emateko. Plazak beteko ez balira, izenematearen dataren arabera sartuko dira.\nBete ezazu izen emate orria


2021-2022 ikasturterako hezkuntza eskaintzeko eredua - Mondragon Unibertsitatea\n2021-2022 ikasturterako hezkuntza eskaintzeko eredua/\nIkasketa esperientzia campusean\nMondragon Unibertsitateak berretsi egin du MENDEBERRI 2025 hezkuntza-ereduaren aldeko apustua 2021-2022 ikasturetari begira Covid-19ak sortutako krisiari aurre egiteko. Hezkuntza-eredu berritzaile, malgu eta praktiko honek, pertsona du ardatz eta ikasleak, praktikotasunetik eta taldean ikasten du.\nHau posible izan dadin, Mondragon Unibertsitateak azpiegitura eta metodologia egokitu ditu ikasleen ikasketa-esperientzia hobetzeko helburuarekin. Ikasketa-esperientzia honen baitan daude:\nDatorren 2021-2022 ikasturtean, gure ikasleek ikasketen foko nagusiak aurrez aurreko ikasketak, hurbiltasuna eta pertsonalizazioa izaten jarriatuko dute eta metodologia eta baliabide digitalak indartuko dira.\nGure azpiegitura eta campusak hobetu eta egokitu ditugu, datorren 2021-2022 ikasturtea aurrez aurre hasteko. Horretarako, osasun-agintariek ezarritako segurtasun-nerurri eta-protokolo guztiak gaitu ditugu.\nOndoren, 2021-2022 ikasturtean egingo duzun titulazioaren arabera informazio gehiago lortzeko aukera daukazu.\nGradu eta Unibertsitate Masterrak


Baztango Udalak adinekoak zaintzeko plana martxan\nData: urriak 02, 2019\nBaztango Udalak “Baztango hirugarren adinaren egoerari buruzko ikerketa” onartu berria du. Ikerketak oraingo eta geroko azterketa sakona egiten du eta bailarako jendeen zaintza hobetzeko 23 neurri zehatz proposatzen ditu. Gainera, Frantzisko Joakin Iriarte zahar etxea berritzeko ingurunea zehazten du.\nIkerketaren helburua bailarako adinekoak artatzeko irismen estrategikoa duen politika publikoa abiaraztea da. Hala, gaur egungo egoera zorrotz aztertuz eta geroari begirako azterlana eginez, adinekoen ongizatea hobetuko duten ekintza nagusiak diseinatu ditu planak, hiru helburu nagusirekin: kopuruz Baztango biztanleriara egokitutako zerbitzu batzuk ezartzea; hirugarren adinekoendako zerbitzu publikoen kalitatea hobetzea eta, azkenik, ahal bezain luze etxean, ohiko ingurunean, egoteko bidea ematea adinekoei.\nGainera, arestian aipatu den bezala, Elizondoko Frantzisko Joakin Iriarte zahar etxea berritzeko testuingurua finkatu du. Horrela, berriki, zahar etxearen erreforma idatzi aitzineko dokumentua egitea Arcinnova aholkularitzari eman dio Baztango Udalak. Lan horren aurrekontua 9.500 euro + BEZ da.\nTxosten horrek zahar etxeko erabiltzaileen tipologia zehaztu beharko du, arreta eredua finkatu, langileen txantiloia orain eta gerora aztertu eta, erresidentziaren ezaugarri arkitektonikoak ikertu berritzea nola baldintzatuko duten jakiteko.\nHirugarren adinekoen ikerketa udalaren webgunean www.baztan.eus eskuragarri dago. Diagnostikoaren alderdian heldu denez, Baztango populazioaren %23,1ak, 65 urte baino gehiago du, denera 1.783 biztanle (horietarik 999 emazteki eta 783 gizonki); Nafarroako banaz bertzekoa %18,93koa da. Modu berean, baztandarren %8,3ak, hau da 643 biztanlek, 80 urte baino gehiago ditu (414 emazteki eta 229 gizonki). Aipatzekoa da 80 urtez goitiko herritarrak direla menpekotasun maila handiena dutenak.\nBertzalde, zahar etxeak 155 toki eskaintzen ditu, eta banaz bertzeko betetzea 145ekoa da. %95ak 65 urte edo gehiago du. Zahar etxeko erabiltzaileen %20ak 90 urte edo gehiago du eta %62,63 emaztekiak dira eta %38,36 gizonkiak. Erabiltzaileen jatorriari buruz %60 Baztan, Urdazubi eta Zugarramurdikoa da, Baztan aldeko oinarrizko gizarte zerbitzuaren eremukoa. Gainerakoei buruz aipagarria da gehienak ez direla Bidasoaldekoak, bertze eskualdetakoak baizik.\nIkerketak ere menpekotasuna duten pertsonak aztertzen ditu. Denera 193 dira eta adinka sailkatuta 95 urtetik gorakoen %64,5ak menpekotasunen bat duela ikusi daiteke (moderatua, larria edo mendekotasun handikoa); 80 eta 94 urte dutenen %13,6ak eta 65-79 urte artean dutenen %3,1ak. Emazteki eta gizonkien artean ia ez dago alderik. Mendekotasun maila desberdina duten adineko herritarrek eta mendekotasunik ez dutenek Etxez etxeko zerbitzua, eguneko egoitza eta zahar etxearen zerbitzua eskatzen dute.\n2017. urtean 38 herritarrek Etxez etxeko zerbitzua erabili zuten eta erresidentzia zerbitzua eskatu duten 87 herritarrek Elizondoko Joakin Iriarten tokia izan dute. Horietarik %32,2 65-79 urte artean du eta %67,8k 80 urte edo gehiago. Aipagarria da erabiltzaileen %31ak ez duela inongo menpekotasunik aitortuta.\nGeroaldiko proiekzioei buruz Baztango oraingo biztanleak eta INEk Nafarroari buruz egin dituen estimazioak kontuan hartu dira. Horrela, 2031. Urterako 65 urtez gorakoak 2.380 pertsona izanen direla aurreikusten da; gaur egun 1.867 dira. Modu berean 90 urte edo gehiago izanen dutenak 187 izanen dira, gaur egun 146 dira. Halaber, epealdi horretarako proiekzioek erraten dute menpekotasuna duten jendeak 173tik 231ra iganen direla.\nIkerketak egin dituen proiekzio desberdinen arabera, 2.028an erresidentzia zerbitzua beharko duten baztandarrak 61-101 artean izanen dira; eguneko egoitzaren eskatzaileak 21-30 artean eta Etxez etxeko erabiltzaileak 29-40 artean.\nDiagnostikoaren atalaz gain, ikerketak hiru helburu nagusi dituen ekintza plana du. Dagoeneko aipatu direnez: 1) kopuruz Baztango biztanleriara egokitutako zerbitzu batzuk ezartzea; 2) hirugarren adinekoendako zerbitzu publikoen kalitatea hobetzea eta, azkenik, 3) ahal bezain luze etxean, ohiko ingurunean, egoteko bidea ematea adinekoei. Ekintza planean bildutako 23 ekintzak ondoko lau urteetarako tenporalizaturik heldu dira eta horien betetze maila neurtzeko adierazleak ere zehaztu dira.\nModu berean, ikerketak ezartzen duenaren haritik, heldu den astean Frantzisko Joakin Iriarte zahar etxearen berrikuntza zehazteko gogoeta hasiko du udalak. Modu berean, ikerketa planari segituz, udaletxeko gizarte zerbitzuak Etxez etxeko kalitate adierazleetan eta asebetetze inkestetan lanean ari dira. Baita zerbitzuko prozesuen dokumentazio eta homogeneizazioan ere. Gainerako ekintzak eta horiek egiteko egutegia udalaren webgunean ikusten ahal dira.\nAdinekoak udalgintza zaintza


Fire HD 10, Amazon tableta indartsuagoa eta distiratsuagoa berritu da | Gadgeten berriak\nAmazon sektore ugari bere oinarrizko produktuekin demokratizatzearen aldeko apustua egiten jarraitzen du. Honela, Jeff Bezosen enpresak arrakasta handia duten produktuak merkaturatzen ditu, oro har, diru-erlazio handia dutelako. Horien artean hizlariak, liburu elektronikoak eta noski tabletak ditugu.\nEgon zaitez gurekin eta ezagutu Amazon tableta merkeak zergatik izan ohi diren salduenak eta zein diren beren gaitasun teknikoak, erostea interesatzen zaizu?\nIa beti bezala, gure analisi sakona bideo batekin laguntzea erabaki dugu gure YouTube kanala, Bideo honetan unboxing osoa ikusi ahal izango duzu Amazo Fire HD 10. koadroaren edukiari begirada bat emateko. Jakina, hardwareari, ezaugarri zehatzagoei eta baita bereari ere probak egiten dizkiegu. pantaila eta bozgorailuak, bideoa analisi honen irakurketarako osagarri ona izan daitekeelako. Ez galdu eta utzi galdera edozein iruzkin kutxan.\n3 Sistema eragilea eta erabiltzailearen esperientzia\nOraingo honetan, Amazonek erabat berritzea erabaki du, Jeff Bezos enpresak beti apustu egiten du diseinu sobera sobera eta materialengatik. Nahiz eta ez diren gure arreta erakarriko beren jakitasunagatik, hala egingo dute, erresistentzia bikaina dutelako. kolpeak eta marradurak. Gauza bera gertatu da Amazon-eko Fire HD 10 honekin, konpainiaren gainerako gailuekin elikatzen dena eta, beraz, kanpoko akabera zertxobait biribilduak uzten dizkigu erabilera luzearekin batera. Polikarbonato beltza matxa eta zertxobait zakarra eta tableta handi honen atzeko aldean egindako irribarrea soilik bere tamaina dela eta.\nAmazon-en Fire HD 10-ek aurreko bertsiotik behera egin du 465 gramo\nNeurriak: 247 x 166 x 9,2 mm\nGoiko izkinan atzeko kamera bat dugu, goiko aldean konexio eta botoi guztiak dauden moduan. USB-C ataka, 3,5 mm-ko Jack ataka, bolumeneko bi botoiak eta pizteko botoia. Bere aldetik, erauzten ez den pantailaren panelak babesak jartzen laguntzen duen diseinu laua du. Bideo deietarako kamera ezkerraldean kokatuta dugu bertikalki erabiltzen badugu eta goiko erdiko zatian horizontalki erabiltzen badugu, asmoa omen den bezala.\nAtal honetan, Amazon ez da gailu horien hardwarearentzako teknologiarik eta potentziarik berriena sartzeagatik famatu, kalitatearen eta prezioaren arteko harreman estua eskaintzen saiatzeagatik baizik. Kasu honetan prozesadorea sartu dute zortzi nukleo 2,0 GHz-tan zeinen fabrikatzailea ez dugu ezagutzen, nahiz eta dena MediaTek dela adierazten duen gure analisiaren arabera. RAM 3 GBraino hazten da guztira, aukeratutako modeloaren arabera 32 GB edo 64 GBko biltegiratzearen aldeko apustua egiten duen bitartean.\nKonektatzeko daukagu Banda bikoitzeko WiFi 5, horrek gure analisian errendimendu ona erakutsi du 2,4 GHz eta 5 GHz sareekin. Bluetooth 5.0 LE qHaririk gabeko entzungailu edo bozgorailuen soinu transferentzien arduraduna izango zara, guztia ataka ahaztu gabe 3,5 mm-ko kakoa Fire HD 10 honek bere goiko aldean biltzen duela.\nKamerei dagokienez, 2 MP aurreko kamerarako eta 5 MP atzeko kamerarako, arazoetatik ateratzen, dokumentuak eskaneatzen eta ... ezer gutxi lagunduko digutenak.\nSistema eragilea eta erabiltzailearen esperientzia\nOndo dakizuenez, Amazon-en Fire produktuek, tabletak edo telebista adimendunak izan, Android bertsio pertsonalizatua dute, Amazon erabiltzaileei zuzenduta dagoena. Fire OS dugu, Google Play Store ez duen Android geruza, Hala ere, APKak instalatu ditzakegu egokitzat jotzen dugun kanpoko edozein iturritatik, guztiz bateragarriak izango baitira. Bere aldetik, Sistema Eragileak ez du bloatwarerik Amazonen aplikazio integratuetatik haratago eta hardwarearen hobekuntzak fluidoago nabigatzeko garaian eragina izan du.\nBere aldetik, hobetzeko moduko arakatzailea dugu, nahi izanez gero Chrome-rekin azkar ordezteko. Gainera, Amazon aplikazioen dendan Netflix, Disney + bertsioetara sar gaitezke eta streaming bidezko ikus-entzunezko edukien hornitzaileen gainerako aktoreak. Hala ere, azpimarratzen dut kanpoko iturrietatik APKak instalatzea ia betebeharra dela, eta horretarako ez dago inolako eragozpenik.\nGainera, erabiltzen den tableta edukia kontsumitzera bideratuta dago argi eta garbi, irakurri, arakatu edo bideoak ikusi. Bideojokoekin jolasteko orduan, beste errendimendu arazo batzuk aurkitzen hasten gara, aipatutako hardwaretik espero daitekeen moduan.\nAurretik esan dugun bezala, edukia kontsumitzera goazela azpimarratzen dugu eta, beraz, garrantzitsua da Amazon Fire HD 10-en zeregin horiek betetzen dituzten errendimenduak aztertzea. Kasu honetan, enpresak pantailaren distira% 10 handitu duela dio aurreko bertsioaren aldean. zintzotasunez nabaritzen den zerbait, kanpoan erabiltzea atseginagoa bihurtuz. Hala ere, ez da distira bereziki nabarmena, eta horrek islapenaren aurkako materialik ez izateak eguzki betean zailtasunak izan ditzakeela esan ohi du, ohikoa ez den zerbait.\ntamaina Pantaila: 10,1 hazbeteko\nbereizmena: 1.920 x 1.200 pixel (224 dpi)\nSoinuari dagokionez, ondo kokatutako bi hiztun multzo bat ditugu, bateragarritasuna eskainiko dutenak Dolby Atmos estereo klasikoaz gain. Zuzen baino gehiago funtzionatzen dute eta soinu nahikoa ozena eskaintzen dute bideoak, filmak eta musika gozatzeko.\nAutonomiari dagokionez, mAh-ko ahalmenik gabe esan dezakegu bizpahiru eguneko erabilera erraz izan dugula, horrela USB-C ataka eta 9W-ko kargagailua ditu Amazonek kutxan sartzeko modukoa den. Guztira, 12 ordu inguru pantailan.\n10,1 hazbeteko tableta, hardware moderatua eta horren prezioa aurkitzen ditugu eta bereziki edukia kontsumitzera zuzendutako eskaintza interesgarria, bai Amazonek berak eskainitako plataformetatik bai kanpoko hornitzaileetatik. Bere prezioa 164,99 euro ingurukoa izango da 32 GB bertsioan eta 204,99 euro 64 GB bertsioan. Egia bada ere, eskaintza zehatzetan Chuwi edo Huawei bezalako enpresen antzeko akaberako tablet hobeak aurki ditzakegula, Amazonek eskaintzen duen bermeak eta gogobetetasunak aktibo garrantzitsua izan dezakete gai honetan. Maiatzaren 26tik aurrera eskuragarri dago Amazon webgunean.\nArgitaratua: May 26 2021\nDiseinua eta erresistenteak diren materialak\nBloatwarerik gabeko sistema eragilea\nKonektibitatea hobetu da\n1 GB RAM gehiago falta da\nPrezioa bereziki erakargarria izango da eskaintzetan\nArtikuluaren bide osoa: Gadgeten berriak » General » Fire HD 10, Amazon-en tableta indartsuagoa eta bikainagoa berritzen da


Teknologia eta joera berriak elikadura osasungarrian | Tecnalia\n2022ko apirilaren 27a\n"Elikadura-osagarriak eta nutrizio-balio handiko elikagaiak garatzea da TECNALIAren helburu nagusietako bat, betiere tokiko biodibertsitatetik abiatuta"\nTECNALIAk Iberoamerikarako elikaduraren esparruan duen eginkizuna nabarmendu du Izaskun Marañón lankideak ALIBER topaketetan\nJoan den apirilaren 6an, Aliber elikagaien sektoreko berrikuntzaren erreferentziazko ekitaldiak zenbait jardunaldi egin zituen Alimentaria 2022 azokan. Ekitaldi horretan, TECNALIAk enpresa iberoamerikarrekin egiten duen lana ezagutarazi zuen gure lankide Izaskun Marañónek. Hala, «Berrikuntza-proiektuak Iberoamerikako elikadura-industriarekin» izeneko hitzaldia eskaini zuen Iberoamerikarekin antolaturiko berrikuntza-jardunaldian.\nTECNALIAren elkarlana Iberoamerikako enpresekin\nAurkezturiko arrakasta-kasuen artean, nabarmentzekoak dira Mexikon eginiko lanak, pertsonen osasuna eta bizi-kalitatea zaintzearekin eta hobetzearekin lerrokatutako produktu berritzaileak lortzeko; esate baterako, bertako landare eta frutekin eginiko infusio natural eta funtzionalak; farmazia-erabilerarako kapsaizina lortzea eta garbitzea; edo funtsezko proteina, bitamina eta beste mantenugai batzuekin aberastutako elikagaiak formulatzea, Mexikoko dietan nutrizio-balioa hobetzeko.\nHorretaz gainera, saio horretan bertan, NUTRICAM proiektua aurkeztu zuten, CARINSA Taldeko PAYMSA etxeak Mexikoko Core Food Solutions enpresarekin batera gidatua. Izkirak elikatzeko nutrizio-balio handiko osagaiak garatzea da ekimen horren helburua, eta TECNALIAk bakterio probiotikoak kapsulatzeko prozesuak garatzen lagundu du.\nFresh Business etxeko CEO Pedro Prieto doktoreak TECNALIArekin izaniko lankidetza izan zuen hizpide, eta, zehazki, Peruko deshidratatu organikoen belaunaldi berri bat aipatu zuen, NXTDRIED, baita haren nutrizio-balio handia ere.\nAzken buruan, elikadura-osagarriak eta nutrizio-balio handiko elikagaiak garatzea da TECNALIAren helburu nagusietako bat, betiere tokiko biodibertsitatetik abiatuta eta merkatu bakoitzaren gustu eta beharretara egokituta, eta, horri esker, gure bezeroen hazkundea bultzatzea eta gizartean eragin positiboa lortzen saiatzea.


Notre-Dame-des-Landeseko (Bretainia) ZAD gunean sortu eta borroka desberdinak biltzen dituen Ambazadako kideak, Euskal Herriko eragileekin elkartuko dira. ZAD-eko lurrak Frantziako Estatuarenak dira eta bertan bizi diren 170 biztanleak urteetako erresistentziaz eraiki dutenari eusteko lanean ari dira.\n“Frantziako Estatuak indarkeriaren bidez kanporatzeko egindako konfrontazio garai baten ostean, elkarrekin lan egiteko aukera mantentzea da gure helburua”, azpimarratu du mugimenduko kide batek.\n2017an sortu zen Ambazada proiektua eraikuntza prozesuan dago oraindik. Euskal Herritik ere hainbat irteera antolatu dira. “Elkartasuna bi norabidetakoa” dela adierazi du Ambazadako kide den Geraldek.\nG7 gailurrerako zazpi hilabete gelditzen direlarik, mundu osoko elkar trukatze eta gogoeta bultzatzeko aste bat antolatu nahi dute.


Anai-arrebatan zaharrena izaki, etxean eta kanpoan lan egin behar - Ahotsak.eus\nAnai-arrebatan zaharrena izaki, etxean eta kanpoan lan egin behar\nAnai-arrebatan zaharrena izaki, etxean eta kanpoan lan egin behar Pezeta bat edo bi irabazten zituen, baina ama alargun geratu zen eta etxera dirua eraman beharra zeukan. Anai-arrebatan zaharrena zen eta sukaldean bera aritzen zen ama lanean zen bitartean.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZK-015-006 kodeko bideoa nahi duzula aipatzea: ahotsak@ahotsak.eus\nPezeta bat edo bi irabazten zituen, baina ama alargun geratu zen eta etxera dirua eraman beharra zeukan. Anai-arrebatan zaharrena zen eta sukaldean bera aritzen zen ama lanean zen bitartean.\nGaia(k): Ekonomia eta industria » Emakumeak lan-munduan (etxetik kanpo)\n-Hemen bazegoen lana hortik, ezta? Eta diru asko irabazten zenuen?\n-Ez ez, eztakit pezeta bat edo bi edo ze izeten zan. Gutxi. Ama alargun, amak bere lanera jun behar izeten zuen fabrikera eta, ni arreputzaketan’e bai eta etxien ere koziñie zaittu in behar, amak errelebo edo zera itten zun eta.\n-Gustatzen zitzaizun kozina?\n-Gustau... Hure han zabillen bittartien sue piztute lagatzen nun nik zera eitten eta ni pelotaa, Goiko-losara etorri eta haure abandonaute hantxe geratzen zan eta amak nahikue lan, haure puxket abandonau samar, atzera etxera etorri orduko sue emendaute ta.\n-Baiña anai-arrebak lagunduko zizuten?\n-Ez, ni zarrena nintzen. Eta abarketak puxkau te, eta ama zerantzat lana.\nBere aurreko emakumeek oraindik lan gehiago\nEmakumeek egiten zituzten gizonezkoen lanak\nAndoaindar asko Oriara gerra garaian


German Rodriguezen omenezko ekitaldian ohartarazi dute ez dutela etsiko zigorgabetasuna amaitu arte | Politika | Berria\nZezen plazatik Orreaga etorbidera joan dira gaur pankartaren atzean bildu direnak. Hantxe hil zuten Rodriguez, tiroka, eta hantxe dago haren omenez jarritako oroitarria ere. Haren aurrean lore eskaintza egin dute, eta Iker Tubiak urtero egiten duen aurreskua egin du.\n— EHBildu Iruñea (@ehbilduirunea) 2018(e)ko uztailaren 8(a)\nEkitaldi nagusia plazan egin dute. Udaletxeko plaza jendez gainezka dela, Rodriguezen familiakoek ez ezik, egun hura bizi izan zutenek, peñetako kideek eta beste hainbat lagunek ere hartu dute parte. Zigorgabetasuna salatu dute, eta ohartarazi ez dutela etsiko.\nGermanen anaia Fermin Rodriguez izan da ohartarazpen hori egin duenetako bat. "Inor ez zuten auzipetu. Inor ez zuten epaitu", salatu du. "Baina ez gara geldituko zigorgabetasunaren horma bota arte".\nBide horretan, lagun izango dituzte peñetako kideak ere. Hala esan du ekitaldian hitza hartu duen ordezkari batek: “Memoria kolektiboan 1978ko gertaerak iltzatzea nahi dugu, justizia eskatzeko”. Ezinbesteko jotzen dituzte justizia eta erreparazioa. Eskaerarekin bat egin du mugimendu feministako kide batek ere.\nPresen Zubilaga eta Amaia Kowash 78ko Sanferminak Gogoan plataformako kideek ere hartu dute hitza. Behin eta berriz esandakoa berretsi dute gaur ere: "Hilketa ez zen ustekabekoa izan, antolatua izan zen; Poliziak irratitik agindua eman zuen. Estatu erailketa izan zen”. Justiziaren berdintasun falta salatu dute, eta horren adibide jarri dituzte Altsasuko auzia eta 2016ko sanferminetako bortxatzaileek jasotako “zetazko tratua”. Baina ohartarazi dute ez dutela etsiko, lanean jarraituko dutela zigorgabetasuna amai dadin.


Erratzeak duen balioaz | begiradak | GAUR8\nErratzeak duen balioaz\nZer eratako ikasleak nahiago ote ditu Hezkuntza Sistemak? Zer ikasle mota ote dugu begikoen hezitzaileok? Akatsik egin gabe zuzen-zuzen, azkar eta ongi ari diren ikasleak ala akatsak egin eta haietatik ikasten dutenak? Akatsak, erroreak, hanka sartzeak... horiek bilakatu dira, akaso, ikasleak bere heziketa prozesuan nola edo hala lehen saihestu beharrekoak. Neurri handian, maiz, horiek epaitu edo baloratuko dutelako bere lana eta ahalegina.\nIkus daitezke gero eta neska-mutil txikiagoak, ongi ez egitearen susmo ñimiñoena hartu eta ezertan ere hasi nahi ez dutenak, gaizki egingo duten beldurrez edo ustez. Gero eta sarriago, gero eta gazteago.\nBestalde, zerikusia izango du arrakastarako bidean akatsik ez egitea dela giltzarria ideian, era kontzientean edo inkontzientean, zabaltzen ari garen mezua: arrakasta izateko gauzak lehenengotik eta ongi egin behar dira.\nDuela hilabete batzuk ipuingintzako ikastaro batean Yolanda Arrieta idazlea umorez aritu zitzaigun esaten estatubatuarrek dena lortua dutela: «nola ikasi ingelera 20 ordutan», «nola argaldu bi astetan», «nola izan zoriontsu 10 urratsetan» eta antzeko formulekin. Ez ote gara ari ideia hori Hezkuntza Sistemara inportatzen eta gure neska-mutilei erakusten dena lehenengotik egin behar dela? Ez ote da Hezkuntza Sistemaren eskakizun bihurtzen ari guztia lehenengotik eta ongi egitea? Horrela egiten dutenak direla ikasle perfektuak?\nHeziguneetan lekurik eta denborarik gabe utzi ditugu zirriborroak. Hasierako ideia landu, aldatu, osatu edo abandonatu daitekeen territorioa den zirriborroa. Sormenak eta hainbeste aipatzen dugun ekintzailetzak, ordea, zirriborroak behar ditu: probatu egin behar da, malgua izan, berraztertu, berriro hasi. Lanari kasu egin behar zaio, azken batean. Jakina da, baina, sormena lantzeko probatu egin behar dela, eta ekintzaile izateko arriskatu.\nPsikologia azterketek frogatu dute okertzea ezinbestekoa dela ikasketa prozesuan. Cesar San Juan EHUko psikologia irakaslearen arabera (Bilbo, 1963), “saiakera-akatsa” dikotomian oinarritutako ikasketa askoz eraginkorragoa da memoriarentzat saiakerak akatsik gabe egiten ditugunean baino. «Hanka sartu behar dugu ikasteko, galdu egin behar dugu motibatzeko».\nTomas Alva Edison estatubatuarrak ere balioa eman zion erratzeari. Bonbilla asmatzen ari zela, saiakera franko egin behar izan zituen wolfram haria baliatuta argia egitea lortu zuen arte. Haren laguntzaileek galdetu ziotenean hainbeste aldiz erratzea ez ote zitzaion etsigarria, hark erantzun omen zien ordura arte bonbilla ez egiteko mila modu asmatu zituela.\nAkatsei neurriz gaindiko beldurra izateak ere ondorio latzak ekar ditzakeela dio, berriz, Agustin Arrieta EHUko filosofoak (Errenteria, Gipuzkoa, 1962): «Segur aski, emaitza paralisia da. Ez genuke ezer ere egingo».\nAditu askoren iritziz okerra da akatsak egiteari buruz jendartean dagoen ideia. Pentsatzen da porrot egiten duena ez dela gai gauzak egiteko. Ideia justu kontrakoa da. Haien iritziz, saiatzen denak ikasten du, eta, berriro aukera duenean, hura izango da hobeto egiteko gai izango dena.\nBa omen da porrotari beldurra galtzearen aldeko filosofia. Porrota ezagutu ez duenak nahikoa anbizioz jokatu ez duelako izan dela, eta ezinbesteko baldintza gisa ulertzen dute porrot egitea arrakasta lortzeko bidean. Izan ere, beste begirada bat eskaintzen dizu, beste egiteko modu bat.\nAspaldiko esaera da “ez denak ekibokatzen ez du deus asmatzen”. Horri segika, akatsa aukera gisa ikusi beharko genuke, gauzak berriro egiteko, hobeto egiteko.\nHezkuntzara itzulita, zertan uzten ote dugu ahalegin handiena: akatsik ez egiten irakasten ala hutsegite horietatik –egin egingo baitituzte, ezinbestez–, ondorioak atera, haietatik ikasi eta berriro saiatzen?\nIkus genezake akatsa aukera gisa, gauzak hobetzeko aukera gisa, akatsak izan baduelako alde emankorra. Lehenengotik asmatu duenak amaitu du saiakera... ez denak ekibokatzen ez du deus asmatzen! •


Getariako Salbatore jaiak gaur hasi eta bost egunez luzatuko dira. Deia, Noticias de Bizkaia\njai giroa 12.00etan hasiko da\nGetariako Salbatore jaiak gaur hasi eta bost egunez luzatuko dira\nHaur eta Gazteen Eguna ospatuko da, eta gazteen herri bazkaria eta kuadrillen arteko jolasak izango dira, besteak beste\nAne Roteta - 2017(e)ko abuztuaren 4a, ostirala - 11:27etan eguneratua\nKuadrillen arteko olinpiadak, duela urte batzuk. (Jorge Aguirre)\nGetaria- Getariako Salbatore jaiak gaurtik datorren asteartera ospatuko dira, eta urtero bezala, bost eguneko egitarau oparoa antolatu du Udalak. Gaurkoan, hasteko, Haur eta Gazteen eguna izango da eta jai giroa 12.00etan hasiko da haurrek udaletxeko balkoitik txupinazoa bota ondoren, eta Getariako buruhandiek eta Gazte Alaiak txistulariek jarraituko dute goiza girotzen.\nTxosnagunean ere festa goizetik hasiko da, 11.00etan, paella lehiaketarekin eta txosnen irekierarekin (12.00). Ondoren, gazteek herri bazkariaz gozatzeko aukera izango dute Harritarten, eta jarraian, kuadrillen arteko jolasak izango dira Heriotzaren Karrotxarangak lagunduta. Gainera, haurrek ere frontoian eta plazan egongo diren parkearekin gozatu ahal izango dute 16.00etatik 20.00etara bitartean.\nGAU IREKIA BALENCIAGAN\nBestalde, Cristobal Balenciaga Museoan gau irekia izango da 21.00etatik 0.00etara. Bertan, momentuko erakusketa gauez bisitatzeko aukera izateaz gain, Descarga Libre laukotearen eta DJ Makalaren musika entzun ahal izango da. Egunarekin amaitzeko, zezensuzkoa (22.00), Zorba Arro-tzak, Pig &Kiss, Katuarrai eta Hor-tzaka taldeak txosnetan (22.30) eta Gauargiren erromeria plazan (23.00) izango dira.\nBihar eta igandean, berriz, Kuadrillen Eguna eta Salbatore Deunaren eguna ospatuko dira, hurrenez hurren. Biharko ekitaldi nagusiak kuadrillen arteko XXI. Marmitako Txapelketa, herri bazkaria (14.30), Soinuz Blai Getariako erromeria taldearen debuta (22.00), Revolutionary Brothersen kontzertua (22.30), ikurrinaren goratzea (0.00) eta Laiotzen berbena izango dira.\nIgandeko egitaraua goiz hasiko da Getariako Musika Bandaren dianarekin (9.30), eta 11.00etako Meza Nagusiaren ostean, alkatearen ohorezko aurreskua izango da, 12.30ean udaletxe aurrean. Getariako Musika Bandak ere ohiko kontzertua eskainiko du 12.45ean Harritarten, eta arratsaldean ere askotariko ekintzak izango dira. Batetik, XX. Pilota txapelketako finalak lehiatuko dira (17.30);bestetik, haurrentzako Kantu Kolore berbena izango da (18.00);eta azkenik, Txaston Dixie Band izango da Katrapunan (19.00). Gauean, Ilargi Beltzaren dantzaldia (22.00), konpartsaren emanaldia (23.00), eta DJak txosnetan egongo dira.


Heroes Land (Heroes Land)\nOnline jokoa: Heroes Land (Heroes Land)\nAlternative izenak: Heroes Land (Heroes Land)\nOnline Game Heroes Land - txanda-MMORPG, jostailu ospetsuaren hirugarren zatia ondoren sortu da "daitezke, eta Magic Heroes". Hona hemen abentura handi bat zure pertsonaia ehiza, izango da parte hartzen, saioak, txapelketak eta talde liskarrak beste pertsonaiak, klan eta fakzio aurkituko duzu.\nOnline Game Heroes Land - txanda-MMORPG, jostailu ospetsuaren hirugarren zatia ondoren sortu da "daitezke, eta Magic Heroes". Hona hemen abentura handi bat zure pertsonaia ehiza, izango da parte hartzen, saioak, txapelketak eta talde liskarrak beste pertsonaiak, klan eta fakzio aurkituko duzu. Errealitatea Heroes Land konektatuta konkista, mesedez, erregistratu hasteko. Jokoaren Heroes Land egin nahiko modurik ohikoena da: 1. izena idatzi 2. a Post Office kutxa 3. pasahitz berrespena 4. segurtasun-galdera (kontua berreskuratzeko kasuan) 5. Testua botoia kartinkeDalee click "ados hitzarmen, eta Heroes Land erregistroa da osoa bete beharko dira. Oharra Another - Zure ordenagailuak ez bada plugin flashplayer, instalatu behar da. Behin ziur Heroes Land Izen-ematea izan zen, arrakasta eta joko da funtzionatzen, abiaraz dezakezu. RPG mota,, bere heroi aukeraketa hasita oinarritutako edozein joko bezala. Argitzeko behar dut hemen jokalari bat behin 9 fakzio desberdinetako hainbat lasterketak pertsonaiak kontrolatzeko ahal izango ahal izango dute, baina ez elkarreragin. Heroes Land online jokoaren jokalari da, aukera asko eskaintzen auto-errealizazioa errealitate hau fantastic. Goazen pausoz pauso. Zure pertsonaia sortzeko, warring fakzio, parte hartu du erabaki behar duzu. Bakarrik daude hiru. Faction uncomplicated izeneko ikastaroa, baina oh ondo, baina aldi berean, argi dago ez dela "ona", "txarra" eta "neutral". Fakzio, bakoitzak hiru lasterketetan banatzen da: - A "ona" - zaldun, iratxo eta wizards; - A "txarra" - necromancers, infernua eta warlocks biztanleek; - A "neutral" - barbaroen, Elementalists eta egoiliarren bolotPosle izendapena faction eta arraza, klase heroi bat, bere aurkariei aurre egingo du magia edo besoak araberakoa da. Beraz, definitu - class "gerlari" edo "mago". Ondoren, sortu zion erretratu bat eta izen bat eman. Character garapen garrantzitsua da esperientzia pilaketa gertatzen txanda bakoitzean bidez aurrerapen gisa. Era berean, garrantzitsua da, eta baliabideak. Beren presentzia gaztelua (edo gotorlekua) berregiten laguntzeko eta jokoa erosi garrantzitsua artifacts egingo da. Tropak eraketa, heroi karisma kopuru jakin bat izan behar du, bere gerlariak erosi zen. Play online jokoa Heroes Land zentzu unitate (soldadu) oso erabilgarria izan da ostalari ezaugarri bat da askoz errazagoa da, zentzu hilezkorra bat dute, hilketa ondoren berreskuratzeko denbora pixka bat hartu arren. Joko Heroes Land online fun egingo ugari izango da seguru esan. Lehenik eta behin, badira gerra maitalea antolatu dezakezu: txapelketa Battle DueliK modu, bataila bat sortu parte har dezakete lau jokalari, hain zuzen, ez da posible bera bera hirugarren zatia "daitezke, eta Magic Heroes". Oraindik gehiago abentura fan bat bada, Heroes Land gutxiago zirraragarria jokatuko dute. Jokalari batekin parekatuta hau fantasiazko mundu osoan mapa dezakezu bidaiatzeko, baina ez da mugatua mugitzen da. Interesgarria da, bide batez, ñabardura tandem honetan. Uste duzun guztia arretaz bidez, lasterketak hainbat pertsonaiak aukeratu daiteke, eta, beraz, gaitasun hori osatzeko beste bat edukiera. Hori dela eta, Heroes Land - play irabazi monster ehiza herensugeak ekoizteko artifacts altxorra askoz errazagoa izango da. Azken finean, behin Heroes Land jokoa online play daukazu eta oso gogorra egingo errealitate hau amazing, oldarkorra eta magikoa ematen duen plazera aurre egiteko behin eta berriro. JolastekoHeroes Land (Heroes Land)\nBideoak eta screenshots Partida Heroes Land (Heroes Land)


Gerra joko arriskutsuak | Ekonomia | Berria\nGerra joko arriskutsuak\nXi Jinping eta Donald Trump, Pekinen, artxiboko irudian. XINHUA / EFE\nFase berri eta kezkagarri batean sar daiteke aurki AEBen eta Txinaren arteko gerra komertziala. Gerra horrekin jarraitzeko arma konbentzionalak amaitzen ari zaizkio Txinako Gobernuari, eta, dirudien bezala, bandera zuria ateratzeko asmorik ez badu, beste arma batzuk erabili beharko ditu Donald Trumpi mina eman nahi badio. Arma horiek geopolitikoak dira, eta gerra ekonomikoa zena beste arlo batzuetara hedatzeko arriskua dakarte.\nOrain arte indar txikiko norgehiagoka izan da AEBen eta Txinaren artekoa. Trumpek bota zuen lehen bala, Txinaren altzairuaren, aluminioaren eta beste produktu batzuen inportazioari muga zergak jarrita. Washingtonen tiro bakoitzari neurri bereko batekin erantzun dio Pekinek; azkenak, aste honetan. Ondorioz, Txinatik AEBetara esportatzen diren produktuen erdiak inguruk lehen ez zuten muga zerga bat pagatu behar dute; AEBetatik Txinara doazenen artean, aldiz, %85ek dute gain kostua. Desoreka hori datu sinple batek azaltzen du: AEBek 130.000 milioi dolarren esportazioak egin zituzten iaz Txinara... eta 500.000 milioitik gorakoak inportatu. Beste modu batera esanda, Trumpek oraindik baduela zer zergapetu, baina Xi Jinpingek, ordea, ez.\nAEBek Txinarekin duten merkataritza defizit itzelak asaldatu egiten du Trump, eta hari leporatzen dio AEBetako industriaren gainbehera. Logika horrekin, Txinatik iristen zaizkion produktu guztiak zergapetzeko mehatxua betetzeko nahiko arrazoi ditu Etxe Zuriko maizterrak. Hori bai, iragarri du 2019 arte itxarongo duela orain %10ekoak diren tarifa horiek %25era igotzeko. Negoziaziorako tartea ematen ari da Trump? Baliteke, baina bada beste faktore bat: ikusi nahi du bere politika oldarkorrak fruituak ematen ote dizkion azaroko hauteskundeetan, orain arteko tarifek bere jarraitzaileen poltsikoetan zulo handia eragin aurretik.\nXi ez dago amore emateko\nTxina Alderdi Komunistaren kontrolpean dagoenez, Xik ez du hauteskundeen kezka handirik. Dialektikoki apal jokatu du orain arte; estilo kontua agian, baina izan daiteke ez zaiola komeni zarata gehiegi sortzea. Besteak beste, Trumpek Txinaren politika komertzialaren aurka egiten dituen salaketetako askok badutelako beren funtsa. Bai, jendaurrean esaten ez badute ere, Europako Batasuneko gobernu eta enpresaburu askok bat egiten dute Txinaren aurkako salaketa orokorrarekin. Hala nola, atzerriko enpresen jabetza intelektualaz bereganatzen aritu dela, trabak jarri dizkiela atzerritarrei bere enpresa publikoak babestearren, eta, oro har, merkataritza kontuetan ez duela garbi jokatu. Salaketa horiek bigarren plano batean geratu dira orain arte, lehenik eta behin, Txina negozio mardulak egiteko lekua izan delako.\nBaina gauza bat da jakitea zure aurkariak arrazoi puntu bat baduela, eta beste bat haren aurrean amore ematea. Eta Xi ez dago amore emateko. Hori eginez gero traizioa egingo lioke bere buruari jarri dion helburu historikoari, hots, Txina bere iragan loriatsura itzularaztea, azken 150 urteetako «umiliazioari» amaiera ematea. Horretarako, Txina potentzia ekonomiko totala izan behar du, puntako sektoretan puntan dagoena —zertarako bada aritu dira bestela mendebaldekoei teknologia lapurtzen/kopiatzen?—.\nEzin da kikildu, eta komertzialki ezin badu, mapari begiratuko dio Xik, tentsio guneak non sor ditzakeen ikusteko. Ez zaizkio falta. AEBetan jada kexuka ari dira Txina ez dagoela nahikoa egiten Ipar Korea kontrolatzeko eta erregaia saltzen ari zaiola. Taiwanekin ere adi: ezerk ez luke Xiren handinahikeria gogobeteko behingoz uharte disidentea bereganatzeko bidean jartzeak baino. Eta ezin ahaztu Txina Hegoaldeko Itsasoko uharteen auzi korapilatsua.\nAzken arma bat ere badu, nuklearra nahi bada: bere esku dituen AEBetako zorraren bi bilioi dolarrak saltzen hastea eta AEBen gehiegizko gastua finantzatzeari uztea. Ekonomiari txikizio handia eragiteko gai den kontu bat. Baina jakina da gerrak nola hasten diren, baina ez nola bukatzen diren.


Diseinu industrialak -\n▪ Diseinuan izapideak\n▪ Diseinuen mantentzea\n▪ Diseinuen bilaketak\n▪ Erregistrabilitate txostenak\n▪ Industrial diseinua\n▪ Industrial Modelu/Irudia\n▪ Industrial diseinua espainian\n▪ Batasuneko modelu/irudia\n▪ Nazioarteko diseinua\n▪ Atzerriko herrialdetan diseinu nazionalak\nMundu osoko edozein herrialde zein patente bulegoetan tramitatzen ditugu diseinuak (ikusi erregistro anbitoak). Espainiar Industrial Diseinu, Batasuneko Modelo/Irudi eta Nazioarteko Diseinuen kasuetan tramitazio zuzenak gauzatzen ditugu dagokion bulego edo Erregistroan. Atzerriko herrialdeetan egindako nazional diseinuetan, tramitazioa gure atzerriko korrespontsalen sarearen bitartez gauzatzen dugu.\nTramitazioak eskaeraren aurkezpenak barne hartzen du, bilaketa txostenaren eskaera (ezagunagoa Informe sobre el Estado de la Técnica (IET) espainian), mamiaren azterketaren aurkezpena (Examen de Fondo), aurretikoen analisia, mamiaren azterketari erantzuna, gainontzekoen aurkakotasunei erantzuna eta, azkenik, kontsesio eskubideen ordainketa eta titulu ofizialaren jasoketa. Une oro izapide ezberdinen data guztien epe-mugen kontrola daramagu kontutan izanda ezarri beharreko arautegiak.\nPatente eta Marken bulegoen publikazio ofizialak jagoten ditugu, gure bezeroei informatzeko beraien interesen aurka joan daitezkeen diseinu eskaeren berri emateko. Oposaketak gauzatzen ditugu.\nDiseinuen mantenimenduaz arduratzen gara, ordainketen epe-mugak kontrolpean izanez, bezeroari jakinarazi urteroko ordainketa nahiz mantentze tasen ordaintzeko beharraz eta odainketak dagokion bulegoan egiteaz.\nDiseinu Industrialen bilaketa ezberdinak egiten ditugu: titularragaitik, produku mota, hitz klabeak, diseinatzailea, eta abar… produktu jakin bati buruz jakiteko erregistratuta dauden diseinuak, diseinu jakin bat aurkitzeko, enpresa baten izenean dauden diseinuak aurkitzeko, eta abar.\nDiseinu Industrialen erregistrabilitate txostenak egiten ditugu, aztertzen diseinuen berritasun eta ezaugarri bereziak ezagunak diren diseinuen aurrean.\nDiseinu Industrialen urratze txostenak egiten ditugu, diseinu tekniko jakinen batek urratzen ote duen patenteren bat zehazteko. Halaber gainontzeko baten diseinua epaitegietan baliogabetasuna lortzeko aukerak aztertzen ditugu.\nJudizial eta judiziaz kanpoko jarduketa gaietan aholkularitza\nJudizial eta judiziaz kanpoko jartuketa gaietan aholkua ematen dugu, errekerimenduen gauzatzeak barne, baimen kontratuen gauzatzea, jabetza industrialen aktiboen balorazioa, eta abar. Diseinu arloetan esperientzia zabal dituzten abokatuekin elkarlanean aritzen gara, akzio judizialen aurkezpena edo gainontzekoen akzio judizialen aurrean gure bezeroen babesa.\nProduktu baten itxura edo izaera estetiko guztia edo zati bat babesten du 25 urteko iraupen gehienezkoa, bere titularrari diseinua bere baimenik gabe erabiltzea galerasotzeko aukera emanez. Diseinu industrial moduan industrial helburuarentzako edozein asmakizun estetiko erregistra daiteke, beti Europar Batasuneko eremuaren barnean berria denean eta ezaugarri berezia daukanean.\nIndarrean dagoen diseinu industrialen legearen aurreko espainiar legeriak irudi industrialen erregistroa (D2 kreazioak) eta modelu industrialak (3D kreazioak) barne hartzen zituen, gaur egun “Diseinu Industrial” deituriko modalitate bakar baten barnean biltzen direlarik. “Modelu/Irudi Industrial” nomenklatura oraindik ere herrialde batzuetan ezargarri da, (Batasuneko Modelu/Irudi) Europar batasuneko eremuan ere, baina azken finean diseinu industrialari berari dagokio.\nIndustrial diseinua Espainian\nModelu/Irudi industrialak espainian “Oficina Española de Patentes y Marcas” (OEPM)-n eskatzen dira eta espainiar herrialde osorako babesa ematen dute.\nBatasuneko Modelu/Irudia Oficina de Armonización del Mercado Interior (OAMI)-n aurkezten da eta gaur egun Europar Batasuneko kide diren 28 herialdetarako babesa ematen du: Alemania, Austria, Bélgica, Bulgaria, Txipre, Danimarka, Eslobakia, Eslobenia, Estonia, Finlandia, Frantzia, Grezia, Hungria, Irlanda, Italia, Kroazia, Letonia, Lituania, Luxemburgo, Malta, Erbekereak, Polonia, Portugal, Erresuma Batua, Txekiar Errepublika, Rumania eta Suetzia.\nNazioarteko diseinua Oficina Mundial de la Propiedad Intelectual (OMPI)-n arkezten da, eta izendatutako herrialdeetan nazional erregistro batek eukiko lukeen eragina bera du . Gaur egun 47 herrialde dira Haya-ko akordio honekin bat datozenak, bere berrikuspen ezberdinetan zuzentzen du nazional diseinuen ezarpenez.\nNazional Diseinuak atzerriko herrialdeetan


«Salbuespen neurriak» amaitu behar direla esan dute hiru epailek | Politika | Berria\n«Salbuespen neurriak» amaitu behar direla esan dute hiru epailek\nEspainiako Auzitegi Nazionaleko epaile bat, Goreneko bat eta Espetxe Zaintzarako beste bat euskal presoen egoeraz aritu dira, Madrilen\nJoaquin Gimenez Goreneko epailea, ekainean, Bilbon. LUIS JAUREGIALTZO / ARP\nSakabanaketa, «etsaiaren zigor zuzenbidea» eta inkomunikazioa euskal presoen aurka erabiltzen diren «salbuespen neurriak» direla aitortu dute Espainiako Auzitegi Nazionaleko epaile batek, Auzitegi Goreneko batek eta Espetxe Zaintzarako beste batek. Neurri horiek euskal gatazkarekin lotutako atxilotuei ezarri dizkietela azaldu dute, eta salbuespenez baino gehiago, modu orokortuan ezarri dietela ustez ETArekin zerikusia izan zezaketenei. Uste dute araudi eta praktika berezi oso bat eraiki dela haien aurka, eta oraindik ere erabiltzen dela. Epaileek adierazi dute ETAk jardun armatua behin betiko utzi ondoren sortutako egoera politikoan «erantzun judiziala» alda daitekeela; aldatu beharra dagoela, gainera.\nJose Ricardo de Prada Auzitegi Nazionaleko epailea, Joaquin Gimenez Auzitegi Gorenekoa eta Jose Luis de Castro Auzitegi Nazionaleko Espetxe Zaintzarakoa egungo egoera politikoak arlo juridikoan ireki dituen aukerei buruz aritu dira Madrilgo Unibertsitate Konplutensean, Jaurlaritzaren Bake eta Bizikidetza Idazkaritzak babestutako jardunaldietan.\n«Terrorismoaren ondorioz batzuetan egin den suntsiketa juridikoa amaitu egin behar da», adierazi du Gimenezek. Oraindik dauden «salbuespeneko» zenbait neurri «serio» aztertu behar direla adierazi du, eta egoerari buruzko hausnarketa sakona egin behar dela.\nEzohiko neurriak, noiz arte?\nAtxilotuen inkomunikazioa ere aipatu dute Gimenezek eta De Pradak, eta nazioarteko erakundeek neurri hura behin eta berriz salatu dutela ohartarazi du Auzitegi Nazionalekoak: «Kontalari guztiek aipatzen dute».\nEuskal presoei ezohiko espetxe politika ezartzen dietela ere azaldu du Gimenezek; sakabanatuta eta urruti dauzkatela, legeek zigorrak etxetik ahal den gertuen betetzea babesten duten arren. «Zer eragin dute gaur egun? Zein neurritaraino manten daitezke?», galdetu du.\nGoreneko epaileak kolokan jarri ditu ere Espainiako Alderdien Legea eta halako araudiak: «Ba al dute justifikaziorik egun? Hori da kontua. Ezer ez da betiko». Hartara, egungo legediaz hausnarketa egitera deitu du Gimenezek, betiere gaur egungo egoera kontutan hartuta.\n«Justizia ez da mendekua», adierazi du De Pradak, Batasuneko, EAE-ANVko eta EHAK-ko kideen aurkako auzia epaitzear dela gogoratuta. Euskal presoei ezartzen dizkieten zigorrak «bereziki handiak, neurriz kanpokoak eta gainerakoekiko erabat desberdinak» direla aitortu du. Baina uste du «gauzak aldatzen» ari direla. Esaterako, Segi gazte erakundeko kide izatea egotzita epaitutako 40 lagunak absolbitu dituen epaia jarri du frogatzat. Aurrera begira ere hausnarketa sakona egin beharko dela deritzo, gainera. «Ukatzen saiatu arren, bake prozesu batean gaude».\nGazteen absoluzioari helduta, Auzitegi Nazionalaren epaiak tortura salaketei sinesgarritasuna ematerakoan tratu txarrak badirela «onartu» duela iruditzen zaio Gimenezi. Eta horrek bere bidea egin behar lukeela iradoki du. «Hori egin dezake parlamentuak? Egin lezake».\nEspetxe Zaintzarako epailea, berriz, euskal presoen egoeraz aritu da —bostehunen bat dira gaur egun—. Sakabanaketa «presoen kontrolerako» eraginkorra izan dela esan du, «arazo garrantzitsuak» eragin dituela aitortu duen arren. Orain, hala ere, aurrera begira jarri beharra dagoela iruditzen zaio, eta presoen gerturatzea hartu du hizpide: «Hurbilketa ez litzateke onura gisa hartuko, eskubide gisa baizik».\nEPPK-ren hurbiltze eskeak\nKontraesanez betetako hitzaldia egin du De Castrok. EPPK-ko kideek Euskal Herriko espetxeetara ekartzeko egin dituzten eskaerei buruz galdetu diotenean, ez da argi mintzatu. «Auzitegi Nazionalean ez da eskaera bakar bat ere jaso». Baina epaileak ez du azaldu presoek, lehenengo, nork bere espetxean egin behar dituztela eskaerak. Hala egina dute, eta haietako askok jaso dute jada espetxeko Tratamendu Batzordearen ezezkoa.\nETArengandik urrundu direla frogatzen duten «zalantzarik gabeko keinurik» ez dutela egin argudiatuta ukatu diete eskaera erantzuna jaso duten preso guztiei. Espetxeko zuzendariari ebazpena behin betiko izendatu dezala eskatzeko aukera dutela ere jakinarazi diete idazkian. Izan ere, horrela soilik aurkeztu ahalko dute helegitea Espetxe Zaintzarako epailearen aurrean. Orduan iritsiko dira eskakizunak Auzitegi Nazionalera, eta, horrek ere ezezkoa ematen badiete, Konstituzionalera jo ahalko dute.


EBAZPENA, 2015eko abuztuaren 12koa, Emakunde-Emakumearen Euskal Erakundeko zuzendariarena, Limpiezas Bilur erakundeari Emakumeen eta Gizonen Berdintasunerako Lankidetza Erakundearen izaera aitortzeko dena. - Open Data Euskadiko katalogoaren datuak\nDekretu horren itzalpean, Limpiezas Bilur erakundearen ordezkaritzan Oihane Vasco Bacelo andreak aurkeztutako eskabidea ikusita eta erakunde horrek emakumeen eta gizonen berdintasun politika bat garatzeko sinatutako konpromiso-agiriak balioetsi ondoren, hau\nLehenengoa. Limpiezas Bilur erakundeari Emakumeen eta Gizonen Berdintasunerako Lankidetza Erakundearen izaera aitortzea, 11/2014 Dekretuan ezarritako zehaztapen eta baldintzen arabera, eta erakunde horrek emakumeen eta gizonen aukera-berdintasunerako politika bat garatzeko sinatutako konpromiso-agiriak oinarri hartuta (11/2014 Dekretua, otsailaren 11koa, Emakumeen eta Gizonen Berdintasunerako Lankidetza Erakundearen aitorpena arautzen duena).\nBigarrena. Aitorpena indarrean dagoen artean, 11/2014 Dekretuaren 12., 13. eta 14. artikuluekin bat etorriz, Limpiezas Bilur erakundea aitorpen horretaz balia daiteke egokitzat jotzen duen irudizko korporazio-osagai orotan.\nVitoria-Gasteiz, 2015eko abuztuaren 12a.


Mercé Garet 'Punto de Referencia' GKEko psikologoa eta tutoretzapeko eta tutelatu ohien programetan aditua. | Consumer\nMercé Garet 'Punto de Referencia' GKEko psikologoa eta tutoretzapeko eta tutelatu ohien programetan aditua.\nTutoretzapean egoteari uzten dioten gazteei laguntzen diegu, baina ez dugu haien guraso izan nahi\n18 urte bete berri dituzte eta biek dituzte ametsak. Ángelek gidabaimena lehenbailehen atera nahi du eta unibertsitate-ikasketak irailean hasiko ditu. Rahik-i ere gustatuko litzaioke adingabeen zentroko lankideekin ikasi eta oporretara joatea, baina, haren ustez, adinez nagusia izateak esan nahi du etorkizuna ez dela batere ziurra, tutoretzapean egoteari eta Administrazioaren babespean bizitzeari uzten baitio. Egoera horrek desira horiek atzeratzea eta premia larrienetan arreta jartzea behartzen du, hala nola lana eta etxea bilatzea. 'Punto de Referencia' GKEa sortu da, bere kasa moldatzera eta eguneroko bizimoduari laguntzarik gabe aurre egitera behartuta dauden horrelako mutikoei laguntzeko. Mercé Garet elkarte horretako psikologoa da, eta babesik gabe sentitzen diren gazteekin lan egitea du helburu, legeak adingabeen zentroetatik ateratzeko gonbita egiten dienean. "Lan egiten dugu erreferentzia soziala eta lanekoa izan dezaten, nahiz eta ez dugun guraso izan nahi".\nerreferentzia-puntu joven-eu jóvenes-eu programas-eu tutoretza


Beste lau urtez berrituko da, Udalaren eta NOAUA! K.E.-ren arteko hitzarmena - Usurbil - Noaua.eus\nBeste lau urtez berrituko da, Udalaren eta NOAUA! K.E.-ren arteko hitzarmena\nNoaua Aldizkaria 2020-05-01 09:43\nUsurbilgo Udalaren eta NOAUA! Kultur Elkartearen arteko 2020-23 urtera arterako hitzarmena berritzea onartu zuen udalbatzak aho batez, ostegunean telematikoki egin zuten lehen osoko bilkuran.\nSinatu eta biharamunean indarrean izango da datozen lau urteotarako hitzarmen berria. Aurrekoari, 2016ko martxoaren 21ean sinaturikoari segida emango dio. "Funtsean hitzarmenaren edukiek eta helburuek bere horretan jarraitzen dute", Agurtzane Solaberrieta alkateak adierazi zuenez. Euskararen erabilera sustatzeko Usurbilgo Udalak parte hartzen duen ekimen anitzetako bat da "NOAUA! K.E.-rekin eta beste hainbat eragilerekin" elkarlanean bideratzen duena.\nAldaketa txiki bat txertatzen da hitzarmen berrian; "KPI-aren igoerari lotutako gehitzea diru ekarpenetan". Hala, 2020an 56.000 euroko ekarpena egingo dio Udalak NOAUA! K.E.-ri; bai aldizkari, webgune nahiz elkarteari. Eta 58.000 euroko ekarpena urtero, 2021-23 artean.\nDiruz laguntzearekin batera, Usurbilgo Udalarena izan eta prekarioz utzia dion Bordaberri 3ko orain arteko NOAUA! K.E.-ren egoitzaren erabilpen epea ere luzatzen da hitzarmenarekin batera. Guztia aho batez onartu zuen udalbatzak, osteguneko osoko bilkura telematikoan.\nJarraipen batzordea osatzeko eskaera\nUdal diru-laguntzen deialdiari lotuta, udal taldeen eta NOAUA! K.E.-ren arteko batzorde bat osatzea proposatu zuen EAJ-k, "benetan helburu horiek, euskararen sustapena eta euskal kultura nola bultzatu ondo betetzen ari garen ikusteko". Mirari Azurmendi jeltzaleak zehaztu zuenez, "NOAUA!k egiten duen lanaren helburuak betetzen ote diren bai ala ez" aztertzeko eskatu zuen jarraipen batzorde berri hau. Horren inguruko azterlana egitea proposatu zuen.\nUdal gobernu taldetik eskaera honen helburu eta edukiak zehaztuko zituen proposamen bat landu eta aurkeztea eskatu zioten EAJ-ri, "eta dagokion tokian eta dagokienekin aztertuko da".\nNOAUA! K.E.-k hitzarmenaren jarraipen batzordea badu\nUdalbatzarrak irekiak izan ohi dira. Pleno aretora bertaratzen den herritarrak hitza hartzeko aukera izaten du beti osoko bilkuretan. Atzoko saioa ordea, gogoan izan, bizi dugun egoerak behartuta telematikoki egin zuten lehen aldiz. Zuzenean ikusteko aukera izan zen Udalak Youtuben duen kanalean. Modu berean, telematikoki hitza hartzeko nahia agertu zuen NOAUA! Kultur Elkarteko administrari eta dinamizatzaile Alaitz Aizpuruak.\nUdalbatzarra zuzenean ikusteko aukera eskaini izana goraipatzearekin batera, Udala eta NOAUA! K.E.-ren arteko hitzarmena aho batez onartu izanagatik ere eskerrak eman zizkien udal taldeei. EAJ-k eginiko proposamenaren aurrean, jada hitzarmenak berak jarraipen hori bere baitan jasotzen duela adierazi zuen. "Kultura teknikariak egiten du", adierazi zuen Aizpuruak, eta batzorde iraunkorra da. Halere bilgune berri horretan parte hartzeko prestasuna agertu zuen. "Oraindik ez dut uste halako jarraipen batzorderik beste inorekin osatu denik, baina guk aurrenengoak izaten ez dugu inolako arazorik".


Teo Uriarte zortzi urte zituela Euskadira etorri zen familiarekin, aitak, bizkaitarra zenak, Gasteizen lana aurkitu baitzuen. Hamaika urte ondoren, 1964an, Teo Uriarte ETAn sartu zen. 1969an Teo Uriarte atxilotu zuten, eta Burgos Prozesuan auzipetutako 16etako bat izan zen. Uriarte espetxe batetik bestera ibili zen Mario Onaindiarekin batera, 1977ko amnistia iritsi arte. Biek ETA politiko-militarra desegitea sustatu zuten, eta Euskadiko Ezkerra (EE) alderdi politikoko fundatzaileetako bi izan ziren. Indarkeriaren mundutik aldendu zenez eta, ondoren, mundu horri aurre egin zionez, mehatxu terroristaren pean bizi izan da, eta eskoltaren bidez babestu behar izan du bere burua.\nARRATE ZURUTUZA ETA LUIS IGNACIO DOMÍNGUEZ\nLuis Domínguez Salamancako herri bateko zen, baina 25 urte zeramatzan Bergaran, eta hantxe Arrate Zurutuza emaztearekin eta bost seme-alabekin bizi zen. Luis Ignacio Domínguez seme nagusia zen. 1980ko urtarrilaren 25ean, 39 urte zituela, ETAk Luis hil zuen Bergarako hilerrian, bost tiro eman zizkion. Atentatuaren ostean, emazteak eta semeak oraindik aitari eta eurei buruzko zenbait zurrumurru entzun zituzten; denbora joan ahala, egoera lasaitu eta normaltasuna itzuli da.\n2000ko ekainaren 4an Carmen Hernández alargun gelditu zen ETAk senarra hil zuelako. Senarra Jesús Mari Pedrosa zen, Alderdi Popularreko zinegotzi zen Durangoko Udalean (Bizkaia). Carmen Hernandezek, senarra hil ostean, hutsune handia sentitu zuen, baina saiatu zen gorroto-sentimendurik ez izaten. Senarraren hiltzailearekin bildu, eta barkatu ere egin zion damututa zegoela eta barkatzeko eskatu zionean.\n(Español) Archivos RSS\nIraila 2012 (3)\nApirila 2012 (3)\nOtsaila 2012 (3)\nIraila 2011 (3)\nEkaina 2011 (3)\nApirila 2011 (3)\nUrtarrila 2011 (1)